text:
Pasanggiri Nulis Ngeunaan BabaStudio.com
Jalan-jalan ka blog anu tulisanana asup kana Nu Haneut bagéan tulisan panganyarna dina Dashboard WordPress, anjog ka blogna Kang Arif utamana tulisan anu judulna Memanfaatkan Beragam Layanan Gratis dari Baba Studio aya panumbu anu numbu ka loka Baba Studio. Dipaluruh, meunang inpo yen Baba Studio ngayakeun pasanggiri nulis anu tulisanana ngeunaan BabaStudio.com. Tulisan anu dipedalkeun pikeun ngiluan ieu pasanggiri, kudu nyaritakeun atawa magunemkeun ngeunaan untungna atawa alusna miboga situs wéb katut nyaritakeun ngeunaan BabaStudio. Tulisan anu ditulis sahanteuna miboga kecap lobana 500 kecap. Tulisan anu dipedalkeun bisa dina wangun situs wéb atawa blog kayaning di WordPress atawa blogspot.
Sarat séjénna, anu ngiluan kudu daptar heula ka situs BabaStudio.com pikeun ngeusian data pribadi anu diperlukeun. Terus ogé kudu nuturkeun (following) akun twitter @Baba_studio ditambah kudu mikaresep (like) pesbukna Babastudio.com. Anu penting deui mah, tulisan anu dipedalkeunana kudu ngagunakeun Bahasa Indonésia, jeung anu ngiluanana cicing di nagri Indonésia. Eusi tulisan teu meunang papalingpang atawa ngarempak tetekon anu aya. Ditambah ku, tulisan anu dipedalkeun teu meunang nyalin tina tulisan jalma séjén. Pikeun mikanyaho sarat-sarat anu lengkep, sumangga waé nyimpang ka loka BabaStudio.com.
Sedengkeun ngeunaan hadiahna, lumayan pikabitaeun. Unggal bulan bakal aya pinunjul anu baris dilélér hadiah duit 300 rébu ditambah Toko Online anu hargana 500 rébu. Ari hadiah utamana anu bakal dilélér dipanungtungan, mangrupa tablét iPad 2, Blackberry Apollo jeung Samsung Galaxy Mini ditambah ku duit. Panasaran atawa kabita, mending langsung waé nyimpang ka loka BabaStudio.com pikeun mikanyaho sarat reujeung hadiah anu disadiakeun. Atuh lamun panuju jeung hayang miluan, kari daptar langsung.
Posted on 19 Januari 2012, in Saembara and tagged BabaStudio.com, nulis, pasanggiri. Bookmark the permalink. 2 Pairan.


c: text/html

text:
Sanghyang Sasana Maha Guru
Sanghyang Sasana Maha Guru téh nyaéta naskah Sunda Kuna nu kiwari diteundeun di Perpustakaan Nasional RI kalayan nomor koléksi L 621 peti 15. Eusi naskah téh ngawengku 49 bab ngeunaan konsép-konsép kaagamaan Sunda Kuna katut aturan-aturan anu kudu dilaksanakeun ku nu ngarabdi kana hukum (Sang Séwaka Darma). Ieu naskah ogé ngandung gambaran anu écés ngeunaan kapercayaan jeung étika anu lumaku di masyarakat Sunda kira abad ka-16.
Kaayaan Fisik[édit | sunting sumber]
Ditulis dina daun lontar anu ukuranna 34, 3 cm x 3 cm. Kandelna naskah aya 36 lempir atawa 72 kaca. Lempir kaopat bagian recto henteu ditulisan. Jadi, ngan aya 71 kaca nu ditulisan mah. Awal téks dimimitian dina lempir kaopat verso. Unggal lempirna ngandung 4 baris tulisan, iwal lempir 39 recto nu ngan ngandung 3 jajar tulisan. Di sisi naskahna aya nomor asli ti pangarang maké angka Sunda-Kuna ti nomor 1 nepi ka 34. Aksara nu digunakeun nyaéta aksara Sunda Kuna nu ditulis ku cara digurat ku péso pangot. Basa nu digunakeunana nyaéta basa Sunda Kuna, jeung di sawatara bagian naskah ogé ngagunakeun basa Jawa Kuna jeung basa Sanskreta. Struktur basa dina téks Sanghyang Sasana Maha Guru kacida deukeutna jeung basa nu digunakeun dina téks Sanghyang Siksa Kandang Karesian jeung Sanghyang Hayu. Naskah ditulis dina wangun prosa.
Asal Naskah[édit | sunting sumber]
Numutkeun Laporan Kepurbakalaan Krom, ieu naskah téh kaasup kana koléksi koropak Bandung, paméré ti Bupati Bandung R.A.A. Wiranatakusumah IV dina jero abad ka 19 katompérnakeun. Jigana Bupati Bandung meunangkeun naskah ti wewengkon kabuyutan anu aya di Tatar Sunda.
Sumber rujukan[édit | sunting sumber]
Aditia Gunawan, 2009, Sanghyang Sasana Maha Guru: Suntingan dan Terjemahan. Jakarta: Perpustakaan Nasional RI. ISBN:9789790082441.

robotstxt: allowed

filter: keep


text:
Mandala
Mandala asalna ti basa Sansekerta (मण्डल) nu hartina nya éta lingkaran. Mandala didieu ogé artina puseur jeung nu ngurilingan. Mandala nya éta dunya puseur, wilayahna nu watesna jelas kadefinisikeun. [1][2]
Deskripsi[édit | sunting sumber]
Mandala nya éta hiji totalitas nu kawengku ku bagéan-bagéan. Jeung sakabéhna éta ngajadikeun mandala jadi hiji kasampurnaan jeung kalengkepan. Kasampurnaan mandala dibentuk ku karageman kualitas saperti puseur roda nu dikurilingan ku jaruji roda badag. Ieu nu nyababkeun mandala ogé dingaranan hiji dewan kulawarga badag atawa dulur nu kawengku ti sababaraha kahadéan nu ngahiji dina puseurna. [1] Harti mandala nu séjén nya éta esensi samurni-murnina, sabab mandala asalna ti kecap manda nu hartina cai susu jeung la nu hartina dibentuk ti. Mandala sakapeung disebut kiju, nya éta sari cai susu nu kakosentri dina intina inti. Hiji nu tangtu, final, homogen, jeung bebas ti residua. [1] Ti wangenan éta nu samurni-murnina éta tuluy muncul paham Realitas Non-Dual (advaita) kaayaan. Paham India ieu manggihan akarna dina paham Indonesia Primodial, nya éta monisme. Sanajan monisme di Indonesia disebut salaku monisme-naturalistik, nya éta nu transenden nya éta imanen-semesta, namung filsafat Advaita ieu manggihan alam pikiran nu sarua. Gampang pisan konsep mandala ieu ditarima ku karajaan-karajaan Sunda hususna jeung dumasar kana konsep mandala ieu, boh candi-candi Hinduis atawa Budhis. Di Pasundan kacetak dina bentuk pantun-pantunna. [1]


text:
Hideung
Hideung dina définisi idéal nyaéta kaayaan euwueh warna atawa cahaya samasakali dina hiji rohang poék. Dina fotografi, hal ieu boga harti kateumampuh filem atawa sénsor nyerek cahaya alatan inténsitas meuleumna leutik teuing. Hal ieu bisa dihontal ku cara ngukur heula under exposure dina pamakéan méter cahaya.
Pangaruh[édit | sunting sumber]
Dina réa kabudayaan, hideung mindeng dikaitkeun jeung hal-hal goréng, contona ku ayana istilah élmu hideung. Tapi aya ogé kabudayaan anu nganggap hiedueng boga pangaruh positif, contona ku ayana anggapan yén hideung perlambang kategasan. Hideung ogé dianggap boga sipat kuat, sahingga henteu gampang kotor. Cahaya anu ngeunaan widang hideung condong kaserep maksimal.
Fungsi[édit | sunting sumber]
Hideung nyaéta dipaké standar tulisan aksara dina keretas bodas. Alatan éta mangsi hideung mindeng dijual misah ku produsén printer, alatan leuwih mindeng béak dibandingkeun warna.
Hideung ogé dipaké pikeun naékkeun harga warna dina sistem warna prosés CMYK. Hideung ditambahkeun luyu jeung proséntase anu dipikahayang.
Dina seni rupa, hideung mindeng dipaké dina nyuguhkeun hiji karya, dumasar tinimbangan yén hideung anu marengan warna séjén sanggup nguatkeun gambaran warna kasebut. Sajaba ti éta hideung mindeng dipaké minangka cét rohangan anu samasakali henteu kaci mantulkan cahaya, contona kamar poék dina fotografi atawa bioskop.


text:
Beda jeung kaulinan elektronis nu sipatna nyorangan, rurupaning kaulinan heubeul ieu biasana kudu dipaénkeun ku leuwih ti saurang. Sipat ieu tangtuna mangaruhan sifat budak sacara umum. Kaulinan elektronis ngadidik budak jadi teu kaiket/mahardika/independen, ngulik jeun kompetitip. Sabalikna, kaulinan heubeul ngajarkeun budak hirup sauyunan jeung paheuheuyeuk leungeun. Sawatara jalma boga pamadegan yén ieu téh aya hubunganna jeung sipat barudak ayeuna, hartina masarakatna nu bakal kahareup, anu leuwih gedé rasa kasoranganana jeung turun rasa babarenganana.
Dua sifat ieu aya goréng aya alusna, teu bisa dibédakeun hideung bodas. Ieu tangtuna tangtangan pikeun kolot supaya bisa ngawanohan budak jeung dunyana supaya kahareupna generasi hareup jadi generasi nu mardika, kompetitip, ngulik tapi teu égois, atawa boga 'rasa sosial' nu lemes.
Salian ti ngajarkeun rasa babarengan éta, hiji ciri lain kaulinan barudak lembur baheula téh biasana mah tara leupas ti kakawihan, sanajan kawihna ngan saukur kawih pondok tur leuwih deukeut kana hariring tibatan kana ngawih. Contona, dina kawih kaulinan pelak cau nu ngabogaan pancén "nyabut" bibit cau kudu uluk salam heula maké kawih. Kusabab ieu, loba nu ngahijikeun kakawihan jaung kaulinan budak.
Tah, Dina daptar di handap disebutkeun rupa-rupa kaulinan budak Sunda:
- Ambil-ambilan: kaulinan budak bari kakawihan anu biasana dipetakeun di buruan jeung perlu lobaan.
- anjang-anjangan: kaulinan nu niru-niru jelema nu geus rumah tangga, aya bapa, ibu, anak, tatangga, warung, pasar, jsb. Biasana dilakukeun ku barudak awéwé, tapi saupama aya budak lalaki sok pirajeunan dijadikeun bapa.
- bébénténgan: kaulinan anu dipetakeun ku cara silihbeunangkeun (ditoél) bari ngajaga bénténg anu dijaga ku batu, talawéngkar, jsb.
- béklen: kaulinan anu maké bal béklén jeung sawatara kewuk. Biasana dilakukeun di jero imah atawa téras.
- boy-boyan: Ieu kaulinan salah sahiji kaulinan nu paling dipikaresep ku simkuring di lembur kapungkur. Kailinan anu maké bal saukuran bal ténis pikeun malédog talawéngkar nu ditumpukkeun. Upama keuna, anu jadi ucing kudu ngaberik terus malédogkeun bal ka nu malédog tumpukan talawéngkar bieu. Kitu terus nepikeun kabéh pamaén keuna kabalédog.
- congklak: kaulinan maké papan kai dieusi kewuk.
- cacaburangé: kaulinan di jero imah bari kakawihan. Aya nu jadi ucing nu kudu neguh barang anu dikeupeul ku batur. Upamana nu ngeupeul éta batuna kateguh, gantian jadi ucing.
- cingciripit: kaulinan bari kakawihan.
- damdaman: kaulinan anu maké mikir lantaran butuh stratégi sangkan buah dam urang teu béak dihakan ku buah dam batur anu jadi lawan urang.
- endog-endogan: kaulinan maké leungeun bari kakawihan. Leungeun ditumpuk bari meureup nyarupa endog, terus gogoléangan atawa endogna peupeus nuturkeun kawih.
- empét-empétan: kaulitan mangsa sawah dibuat ku cara niupan tarompét tina jarami.
éncrak kaulinan anu biasana maké sarupaning sisikian (siki asem, siki tanjung, jsb.)
- éngklé: kaulinan ku cara éngklé-éngkléan bari suku nu teu napak kana taneuh mawa batu. Nalika nepi kana kalang anu jadi bates, batu éta kudu ditajongkeun kana batu séjén anu ditangtungkeun
- galah asin: kaulinan maké kalang di taneuh buruan ku cara lumpat ti hiji kalang ka kalang lain terus balik deui. Salila bulak-balik, teu meunang katoél atawa beunang ku nu ngajaga kalang. Dipaénkeun baladan.
- gatrik: kaulinan maké awi bébékan anu kudu dibetrikkeun pajauh-jauh ku jalan diteunggeul ku paneunggeul tina awi ogé.
- gugunungan: kaulinan paluhur-luhur nyieun gugunungan tina taneuh, biasana taneuh ngebul.
- hahayaman: kaulinan lobaaneun anu salah saurangna jadi hayam, saurang nu lain jadi careuhna. Hayam diudag-udag careuh bari lulumpatan sanajan teu laluasa lantaran dihalang-halang nu séjén anu jadi pager.
- jajangkungan: kaulinan leumpang maké awi dua anu aya panincakan. Disebut ogé égrang
- luncat tali/ luncat tinggi: kaulitan ngaluncatan tali anu dicekelan ku duaan. Talina saeutik-saeutik diluhurkeun (biasana tina karet geulang).
- ngadu kaléci: kaulinan maké kaléci. Aya rupa-rupa aturan.
- oray-orayan: kaulinan lobaaneun bari kakawihan, pacekel-cekel taktak, jeung ngantay maju siga oray luar-léor.
- paciwit-ciwit lutung: kaulinan bari kakawihan jeung paciwit-ciwit leungeun nuturkeun paréntah kawih
- pérépét jéngkol: kaulinan bari kakawihan jeung nyangkedkeun unggal suku sabeulah, terus puputeran teu meunang leupas.
- pelak cau: kaulinan nangkeup tihang imah ku sababaraha urang pauntuy-untuy. Aya hiji nu kudu nyobaan ngabetot budak ti nu pangtukangna sina leupas.
- sérmen: kaulinan peperangan pabalad-balad bari maké pedang anu dijieun biasana tina awi. Saurang dianggap paéh upama sukuna ti tuur ka handap katoél ku pedang musuhna. Kitu saterusna nepikeun kabéh musuh paéh.
- sondah: kaulinan ku cara éngklé-éngkléan make ngaliwatan kalang kotak-kotak. Aya kotak anu ditandaan ku kojo (tina batu) anu teu meunang ditincak.
- sorodot gaplok: ampir sarua jeung éngklé, ngan batuna dibawa ku suku bari leumpang gancang terus sarua ditajongkeun kana batu séjén anu ditangtungkeun
- ucing-ucingan: kaulinan lulumpatan jeung nyingcétan lantaran diudag jeung rék ditoél ku nu jadi ucing.
- Galah Jidar
- Ucing Baledog
- Popolisian
- ucing sumput: kaulinan néangan batur nu nyumput upama saurang jadi ucing. Biasana ucing ngitung heula méré waktu batur nyumput saacan kudu néangan kabéhanana. Aya rupa-rupa aturan.
Aya nu bade nambihan manawi???
Dicandak Ti Wikipédia, énsiklopédia bébas basa Sunda.
Foto ti: widjana.deviantart.com
Cag ah,
Baktos simkuring Lilis Mayasari nu ker sono ka lembur baheula.
Tutumbu Carita diluhur:


text:
Daur asam sitrat
Daur asam sitrat atawa siklus asam sitrat (ogé katelah daur asam trikarboksilat, daur TCA, atawa daur Krébs) nyaéta saruntuyan réaksi kimia nu penting pisan dina sakabéh sél mahluk hirup nu migunakeun oksigén dina réspirasi sélularna. Dina organisme aérobik ieu, daur asam sitrat téh jalur métabolik nu ngabentuk sabagian tina prosés ngarecah karbohidrat, gajih, jeung protéin jadi karbon dioksida jeung cai sangkan ngahasilkeun énergi. Daur ieu mangrupakeun nu kadua ti tilu jalur métabolik katabolisme molekul sumber énergi jeung produksi ATP.
Daur asam sitrat ogé nyadiakeun prékursor pikeun rupa-rupa sanyawa kawas asam amino, jaba réaksi-réaksina penting pisan dina prosés fermentasi.
Daptar eusi
Sajarah[édit | sunting sumber]
Daur asam sitrat ogé katelah Daur Krébs nu nujul ka Sir Hans Adolf Krebs (1900-1981), nu ngajukeun unsur konci dina jalur ieu taun 1937 sarta dileler Hadiah Nobel Kadokteran pikeun papanggihanana taun 1953.
Lokasi, asupan & hasil daur[édit | sunting sumber]
Daur asam sitrat lumangsung dina jero mitokondria pikeun eukariot, sedengkeun pikeun prokariot lumangsung di sitoplasma.
Katabolisme molekul sumber énergi (kaasup glikolisis) ngahasilkeun asetil-KoA, gugus asetil dua-karbon nu kabeungkeut ku koénzim A. Asetil-KoA mangrupa asupan utama dina daur asam sitrat. Sitrat sakaligus mangrupakeun produk munggaran jeung ahir daur ieu (Gbr. 1) nu dihasilkeun deui tina kondensasi oksaloasetat jeung asetil-KoA.
Jumlah sadaya réaksi na daur asam sitrat, nyaéta:
- Asetil-KoA + 3 NAD+ + FAD + GDP + Pi + 2 H2O ⇒
KoA-SH + 3 NADH + H+ + FADH2 + GTP + 2 CO2 + 3 H+
Dua karbon dioksidasi jadi CO2, énergi nu dihasilkeunana disimpen na ATP (ATP mangrupa "alat tukeur énergi universal" sél), NADH, jeung FADH2. NADH jeung FADH2 mangrupakeun koénzim (molekul nu ngafungsikeun atawa ngaronjatkeun fungsi énzim) nu neundeun énergi, nu bisa dipaké nalika butuh.


text:
Peroksisom
Peroksisom mangrupakeun organél sél eukariota nu pancénna pikeun meresihan sél tina zat-zat racun; ku kituna ieu sél sumebar di salukiah jero sél. Mémbranna mangrupa hiji lapis ganda lipid nu misahkeun eusi 'beuteung'na ti sitosol (cairan jero sél) nu ngandung rupa-rupa protéin mémbran nu boga pancén penting pisan, kayaning ngimpor protéin jeung mantuan proliferasi. Teu kawas lisosom nu dibentuk dina jalur sékrétori, peroksisom mah bisa ngaréplikasi diri ku cara ngagedéan, terus meulah manéh, najan anu munggaran mah sigana dibentuk langsung. Peroksisom kapanggih ku ahli sitologi Bélgia Christian de Duve taun 1965.
Daptar eusi
Pancén[édit | sunting sumber]
Peroksisom ngandung énzim-énzim oksidatif, kayaning katalase, oksidase asam D-amino, jeung oksidase asam urat.[1] Sababaraha énzim, ku migunakeun oksigén molekulér, bisa nyingkahkeun atom hidrogén ti substrat anu tangtu (dilabélan R) dina hiji réaksi oksidatif, sahingga ngagasilkeun hidrogén peroksida (H2O2) anu toksik:
Katalase, énzim séjén di peroksisom, lajeng ngarobah H2O2 ieu pikeun ngoksidasi substrat séjén, kayaning fénol, asam format, formaldehid, jeung alkohol, migunakeun réaksi peroksidasi:
- , nu ngaleungitkeun hidrogén peroksida nu ngabahyakeun.
Ieu réaksi penting pisan dina sél-sél ati jeung ginjal, nyaéta pikeun ngancurkeun rupa-rupa sanyawa toksik (detoksifikasi) nu asup kana getih. Ku cara di luhur, kira 25% étanol anu diinum ku urang dioksidasi jadi asetaldehida. Mun H2O2 ngagunduk di jero sél, katalase ngarobah ieu molekul jadi cai maké ngaliwatan réaksi
Pancén utama peroksisom nyaéta pikeun ngarecah molekul-molekul asam lemak dina prosés nu katelah oksidasi-béta. Dina ieu prosés, asam lemak direcah sarta dirobah jadi Asetil-KoA, nu lajeng dipulangkeun deui ka sitosol pikeun guna séjénna. Dina sél-sél sato, oksidasi-béta bisa ogé lumangsung di mitokondria, sedengkeun dina kapang jeung tutuwuhan mah hususon di peroksisom.
Kakurangan[édit | sunting sumber]
Cacad peroksisom bisa ngabalukarkeun gangguan kana métabolisme lipid, di antarana sindrom Zellweger.
Rujukan[édit | sunting sumber]
- ↑ del Río L, Sandalio L, Palma J, Bueno P, Corpas F (1992). "Metabolism of oxygen radicals in peroxisomes and cellular implications". Free Radic Biol Med 13 (5): 557-80.


text:
Badan Standardisasi Nasional
Badan Standardisasi Nasional, disingket BSN, nyaéta Lambaga Pamaréntah Non Departemén Indonesia anu boga pancén ngalaksanakeun tugas pamaréntahan dina widang standardisasi. BSN boga fungsi utama pikeun ngamekarkeun Standar Nasional Indonesia (SNI). Kapala BSN kiwari nyaéta Ir. Imam Sudarwo
Badan Standardisasi Nasional dijieun ngaliwatan Kaputusan Présidén Nomer 13 Taun 1997 anu disampurnakeun ku Kaputusan Présidén Nomer 166 Taun 2000 ngeunaan Kalungguhan, Pancén, Fungsi, Kawenang, Susunan Organisasi sarta Tata Gawé Lambaga Pamaréntah Non Departemén sakumaha geus sababaraha kali dirobah sarta anu pamungkas ku Kaputusan Présidén Nomer 103 Taun 2001, mangrupa Lambaga Pamaréntah Non Departemén kalayan pancén poko ngembangkeun sarta ngabina kagiatan standardisasi di Indonésia. Lambaga ieu ngagantikeun fungsi Déwan Standardisasi Nasional – DSN. Dina ngalaksanakeun pancénna Badan Standardisasi Nasional maké rujukan Aturan Pamaréntah Nomer 102 Taun 2000 ngeunaan Standardisasi Nasional.
Palaksanaan pancén sarta fungsi Badan Standardisasi Nasional dina widang akréditasi dipigawé ku Komite Akréditasi Nasional (KAN). KAN miboga pancén netepkeun akréditasi sarta méré tinimbangan sarta bongbolongan ka BSN dina netepkeun sistem akréditasi sarta sértifikasi. Sedengkeun palaksanaan pancén sarta fungsi BSN dina widang Standar Nasional pikeun Hijian Ukuran dipigawé ku Komite Standar Nasional pikeun Hijian Ukuran (KSNSU). KSNSU miboga pancén méré tinimbangan sarta bongbolongan ka BSN ngeunaan standar nasional pikeun hijian ukuran. Luyu jeung tujuan utama standardisasi nyaéta nangtayungan produsén, konsumén, tanaga gawé sarta masarakat tina aspék kaamanan, kasalametan, kaséhatan sarta pelestarian fungsi lingkungan, pangaturan standardisasi sacara nasional ieu dipigawé dina raraga ngawangun sistem nasional anu sanggup ngadorong sarta ngaronjatkeun, ngajamin mutu barang sarta/atawa jasa jeung sanggup jadi fasilitas keberterimaan produk nasional dina transaksi pasar global. Tina sistem jeung kaayaan kasebut diharepkeun bisa ngaronjatkeun daya saing produk barang sarta/atawa jasa Indonésia di pasar global.
Daptar eusi
VISI[édit | sunting sumber]
Visi Taun 2009: SNI jadi standar nasional anu éféktif pikeun nguatkeun daya saing nasional, ngaronjatkeun transparansi sarta éfisiési pasar, sakaligus nangtayungan kasalametan konsumén, kaséhatan masarakat, kelestarian fungsi lingkungan sarta kaamanan.
MISI[édit | sunting sumber]
Saluyu jeung visi kasebut di luhur, mangka misi BSN nyaéta méré kontribusi pasti dina pangwangunan ékonomi ngaliwatan:
- Ngembangkeun sarta nguatkeun kalambagaan sarta infrastruktur standardisasi
- Ngembangkeun prosés anu kabuka, transparan, sarta henteu ngabiluk ka pamangku kapentingan pikeun partisipasi, nepikeun kapentingan sarta méré sora maranéhanana dina ngembangkeun SNI
- Ngaronjatkeun kasadaran balaréa ngeunaan mangpaat SNI dina kagiatan profésional sarta kahirupan sapopoé
- Nyadiakeun pangrojong sarta fasilitasi pikeun panerapan SNI
- Ngaronjatkeun gawé bareng dina wengkuan internasional dina widang standardisasi
- Ngembangkeun pangaweruh sarta kaahlian dina widang standardisasi
Fungsi BSN[édit | sunting sumber]
- ngaji sarta nyusunan kawijakan nasional dina widang standardisasi nasional;
- koordinasi kagiatan fungsional dina palaksanaan pancén BSN;
- fasilitasi sarta ngabina kagiatan instansi pamaréntah dina widang standardisasi
nasional;
- palaksanaan kagiatan gawé bareng dina wengkuan jero nagara sarta internasional dina widang
standardisasi;
- palaksanaan binaan sarta layanan administrasi umum dina widang parencanaan
umum, katatausahaan, organisasi sarta tatalaksana, kapagawéan, kauangan, kearsipan, hukum, sasandian, perlengkapan jeung rumah tangga.
Tumbu kaluar[édit | sunting sumber]
- (id) Situs resmi


text:
NGADANGUKEUN CERAMAH DI MASJID MULUDAN mangrupi kecap serepan ti bahasa Arab nyaeta maulid nu hartosna poe lahir, Sob. muludan oge biasana dirayakeun pikeun ngingetan kana poe lahirna kanjeng Nabi
Asupna pangaruh basa Arab kana basa Sunda marng jeung asup sarta mekarna agama Islam di Tatar Sunda. Komo deui umumna urang Sunda ngagem agama Islam. Conto serepan tina basa Arab, di antarana: ahir, akal,
Kecap Serepan tina Basa Asing. 4 thoughts on “KATA SERAPAN ARAB-SUNDA”. Laras. sangat membantu sekali blog ini, makasih agung. November 4, 2013 pada 8:13 am · Balas. Agung Candra. terimakasih semuanya.
Basa Kosta atawa Basa Serepan. Nurutkeun Kamus Umum Basa Sunda, kecap kosta teh asalna tina basa Sansekerta, anu hartina asing. Jadi basa kosta teh hartina basa asing. 1. Nu asalna tina basa Arab. abad abad
contoh kecap serepan tina basa Arab jeung Sansekerta. a. Kecap serepan tina Basa Arab. Ø Darussalam, dabat, darurat, damawi, daerah, dajal, dakwah, batin, damir, tawakup, basir, sareat, saum, pikir, rahim, malarat, kamus
Sabab basa Jawa nu ditulis dina hurup Arab téh dianggap hiji hal nu henteu ilahar. Matakna (meureun) dipasantrén-pasantrén maraké hurup pégon téh supaya nyingkahan salah ucap nalika aya istilah tina bahasa Arab. nyieun Lebaga Basa Turki, salianti ngarubah tulisan arab jadi tulisan latén jadi tulisan resmi nagara ogé manéh ngahirupkeun deui kecap-kecap basa turki anu langka dipaké, nepika anu asalna kecap serepan tina bahasa Arab dina basa Turki
Serepan tina Basa Arab. ahir, akal, batal, gaib, hadiah, hajat, halal, hasil, iblis, kiblat, lahir, mahluk, ajaib, badan, darurat, hidayah, hakim, haram, hilap, ibadah, idin, jubah, kamus, kitab, lisan, makam, maksud, mupakat, pasal,
Kecap élmu sorangan mangrupakeun kecap serepan tina basa Arab "ilm". Anu hartina surti, ngarti, atawa nyaho. Élmu pangaweruh bisa boga harti surti kana hiji pangaweruh, sarta élmu sosial bisa boga harti nyaho
- Halaman ini diberdayakan oleh Google, Bing!, dan Blekko -


text:
Wilhelmus van Nassouwe
Wilhelmus van Nassouwe (atawa ogé disebut Het Wilhelmus) nyaéta lagu kabangsaan Walanda. Lagu ieu diwangun ti 15 pada anu babarengan nyieun hiji akrostikhon: dina vérsi anu lila, hurup-hurup kahiji ti ka 15 pada kabéhanana nyieun ngaran Willem van Nassov.
Biasana ngan pada kahiji sarta kagenep atawa ngan pada kahiji waé anu ditembangkeun.
Wilhelmus jadi lagu kabangsaan Walanda saprak tanggal 10 Méi 1932.
Ayat lagu[édit | sunting sumber]
Tumbuan kaluar[édit | sunting sumber]
- Lagu kabangsaan di loka ramat Kulawarga Karajaan Walanda
- (Basa Walanda) Loka De Wilhelmus, informasi ngeunaan "Het Wilhelmus"
Rékaman[édit | sunting sumber]
- "Het Wilhelmus", vérsi instrumental hiji pada di loka ramat Kulawarga Karajaan Walanda
- "Het Wilhelmus", vérsi vokal ti pada kahiji sarta kagenep di loka ramat Himnuszok
- "Het Wilhelmus", vérsi MIDI hiji pada


text:
Frékuénsi sélulér
Frekuensi seluler nyaeta frekuensi nu dipake ku jaringan seluler pikeun nyadiakeun jasana ka nu ngalanggan.
Alatan alesan sajarahna, frekuensi radio beda-beda dipakena ku jaringan seluler di Amerika, Eropa, jeung Asia. Standar komersial munggaran keur hubungan mobile di Amerika Sarikat nyaeta AMPS, nu make piat frekuensi 800 MHz. Di Eropa, jaringan mobile otomatis nu sumebar lega munggaran dumasar kana standar NMT-450, dina pita 450 MHz. Ku sabab telepon mobil jadi kasohor tur ngahasilkeun, nu nyadiakeun jasa mobil teu sanggup nyanghareupan masalah nalika kudu ngalayanan beuki loba palanggan. Ku kituna, maranehna ngamekarkeun jaringan nu aya sarta ngawanohkeun standar anyar, nu mimindengna dumasar kana frekuensi sejen. Standar GSM, nu mucunghul di Eropa keur ngaganti NMT-450 sarta standar lianna, munggaranna make pita 900 MHz. Ku sabab pamenta beuki tuwuh, nu mawa (carrier) ditambahan jadi dina 1800 MHz. (Mindeng katelah, frekuensi handap nyababkeun carrier bisa ngawengku wewengkon nu lega, sedengkeun frekuensi luhur bisa nyababkeun carrier nyadiakeun jasa ka leuwih loba nu ngalanggan di hiji wewengkon.)
Di A.S., standar AMPS analog nu make pita Sélulér (800 MHz) diganti ku sistim digital. Mimitina mah, sistim nu dumasar kana model telepon mobil AMPS teh kasohor, kaasup IS-95 (mindeng disebut "CDMA", dumasar kana tehnologi antarbeungeut udara nu dipakena) sarta IS-136 (mindeng disebut D-AMPS, Digital AMPS, atawa "TDMA", dumasar kana tehnologi antarbeungeut udara nu dipakena.) Ahirna, IS-136 di frekuensi ieu diganti ku kalolobaan operator ku GSM. GSM geus jalan sawatara wanci dina frekuensi PCS AS (1900 MHz).
Sarta, sababaraha jaringan analog NMT-450 diganti ku jaringan digital nu make frekuensi nu sarua. Di Rusia jeung sababaraha nagara sejen, carrier lokal narima lisensi keur frekuensi 450 MHz pikeun nyadiakeun mobile CDMA.
Loba telepon GSM ngarojong tilu pita (900/1800/1900 MHz atawa 850/1800/1900 MHz) atawa opat pita (850/900/1800/1900 MHz), sarta biasana disebut telepon pita tilu (tri band) jeung pita opat (quad band), atawa telepon jagat; numana telepon ieu bisa dibawa ka sakuliah dunya make handset nu sarua. Kaportabelan ieu henteu bisa ari keur telepon IS-95 mah, sabab jaringan IS-95 henteu aya di kalolobaan nagara di Eropa.
Jaringan mobil dumasar kana standar nu beda-beda bisa make range frekuensi nu sarua; contona, AMPS, D-AMPS, N-AMPS jeung IS-95 sakabehna make pita frekuensi 800 MHz. Urang bisa manggihan jaringan AMPS jeung IS-95 dipake dina frekuensi nu sarua di wewengkon nu sarua nu henteu silih interferensi. Hal ieu bisa dihontal ku jalan make kanal nu beda keur mawa data. Frekuensi aktual nu dipake ku telepon husus bisa beda-beda gumantung tempatna, gumantung setting stasion basis carrierna.
Daptar eusi
Pita frekuensi nu disarankeun ku ITU[édit | sunting sumber]
ITU-R nyatujuan pita ieu dina Juni 2003 keur telekomunikasi mobil terrestrial IMT-2000: 806-960 MHz, 1710-2025 MHz, 2110-2200 MHz jeung 2500-2690 MHz.
Pita frekuensi nu dipake di AS[édit | sunting sumber]
Pita frekuensi nu dipake ku GSM[édit | sunting sumber]
Pita frekuensi GSM nu didefinisikeun dina ETS 05.05.
Wewengkon sejen[édit | sunting sumber]
Tempo oge[édit | sunting sumber]
- 3GPP
- Dual band
- GSM frequency bands
- Quad band
- Roaming
- Tri band
- UMTS frequency bands
- 700 Mhz wireless spectrum auction


text:
Fusi nuklir
Dina fisika, fusi nuklir (réaksi térmonuklir) nyaéta hiji prosés di mana dua inti atom ngahiji, ngawangun inti atom anu leuwih badag sarta ngaleupaskeun énergi. Fusi nuklir mangrupakeun sumber énergi anu ngabalukarkeun béntang suminar, sarta Bom Hidrogen butu ngabeledug. Sanjata nuklir nyaéta sanjata anu ngagunakeun prinsip réaksi fisi nuklir jeung fusi nuklir.
Prosés ieu merlukeun énergi anu gedé pikeun ngagabungkeun inti nuklir, sanajan élemen anu panghampangna, hidrogén. Tapi fusi inti atom anu hampang, anu ngawangun inti atom anu leuwih beurat sarta ngahasilekun neutron bébas, baris ngahasilkeun énergi anu leuwih gedé batan énergi anu diperlukeun pikeun ngahijikeun maranéhanana -- hiji réaksi éksotérmik anu bisa nyiptakeun réaksi nu jadi kumanéh.
Énergi anu dileupaskeun dina réa réaksi nuklir leuwih gedé batan réaksi kimia, alatan énergi pangiket anu napelkeun dua inti atom jauh leuwih badag batan énergi anu nahan éléktron tina inti atom. Contona, énergi ionisasi anu dihasilkeun tina panambahan éléktron kana hidrogén nyaéta 13.6 éléktronvolt -- leuwih leutik hiji pér sajuta tina 17 Mev anu dileupaskeun ku reaksi D-T kawas gambar di gigir.
{pondok}
Tempo ogé[édit | sunting sumber]
- Fusi tiis
- Fusi Hélium
- Fusi Muon-terkatalisis
- Antimatter catalyzed nuclear pulse propulsion
- Garis waktu fusi nuklir
- Fisi Nuklir
- Pamekaran énergi di mangsa ka hareup
Tumbu ka luar[édit | sunting sumber]
- Fusion Summary
- http://www.fusion.org.uk/ - A guide to fusion from the UKAEA
- SCK.CEN Belgian Nuclear Research Centre Mol, Belgium
- Nuclear Weapons - Fusion Principles


text:
Fagosit
Fagosit (Yun.: phagein, "dahar", jeung -cyte, ahiran anu dina biologi nujul ka "sél"[1]) nyaéta sél getih bodas anu ngajaga awak ku cara ngahakan (fagositosis) partikel asing anu dianggap pibahyaeun, baktéri, jeung sél paéh atawa nu keur sakarat. Ieu sél penting kacida pikeun merangan inféksi katut imunitasna[2] pikeun sakabéh bangsa sato[3] sarta geus mekar pisan dina vertebrata[4]. Saléter getih manusa ngandung nepi ka genep miliar fagosit[5].
Ieu sél munggaran dipikawanoh taun 1882 ku Ilya Ilyich Mechnikov nu keur nalungtik larva béntang laut[6]. Pikeun papanggihanana, anjeunna dileler Hadiah Nobel widang Fisiologi atawa Kedokteran taun 1908[7]. Lian ti bangsa sato, fagosit ogé nyampak dina sababaraha spésiés; amuba ogé aya nu polahna kawas fagosit makrofag, nu nuduhkeun yén sigana fagosit mucunghul dina mangsa awal évolusi mahluk hirup[8].
Fagosit manusa jeung sato lianna disebut "profésional" atawa "teu-profésional" dumasar kana kamatihna nalika fagositosis[9]. Anu profésional di antarana neutrofil, monosit, makrofag, sél déndritik, jeung sél mast[10]. Anu ngabédakeunana nyaéta aya/henteuna molekul anu katelah reséptor dina beungeut sélna anu bisa mikawanoh barang anu pibahyaeun, sarupaning baktéri anu sakuduna euweuh dina awak[11]. Lian ti pikeun merangan inféksi, ieu sél ogé penting pikeun ngajaga sangkan jaringan angger walagri ku cara miceunan sél anu paéh atawa sakarat kusabab geus waktuna paéh[12].
Nalika inféksi, sinyal kimiawi ngirut fagosit ka tempat anu katarajang kuman/patogén. Sinyal kimiawi éta datangna bisa ti baktéri langsung atawa ti fagosit lianna anu keur merangan kuman. Fagosit ojah ku cara kémotaxis. Mangsa fagosit antel jeung baktéri, reséptor nu aya dina beungeutna bakal nali, anu diteruskeun ku ngasupkeun éta baktéri ka jero awak fagosit[13]. Sababaraha fagosit maéhan kuman nu geus 'diteureuy' maké oxidan jeung oksida nitrat[14]. Sanggeus fagositosis, makrofag jeung sél déndritik bisa aub dina présentasi antigén nalika bahan-bahan anu asalna tina baktéri anu dihakan ditémbongkeun dina beungeut sélna pikeun dipikawanoh ku sél-sél sistem imun lianna. Sababaraha fagosit terus indit ka kelenjar limfe pikeun némbongkeun éta bahan asing ka sél getih bodas anu disebut limfosit anu penting pisan pikeun ngawangun imunitas[15]. Najan kitu, kuman ogé ngalaman évolusi anu bisa nyingkahan atawa ngalawan panarajang fagosit[2].
Rujukan[édit | sunting sumber]
- ↑ (1983) The Shorter Oxford English Dictionary, 1566–67, Oxford University Press (Guild Publishing).
- ↑ a b Mayer, Gene (2006). "Immunology — Chapter One: Innate (non-specific) Immunity". Microbiology and Immunology On-Line Textbook. USC School of Medicine. Diakses pada Éror: titimangsa teu valid.
- ↑ Delves spk. 2006, p. 250
- ↑ .Delves spk. 2006, p. 251
- ↑ Hoffbrand, Pettit & Moss 2005, p. 331
- ↑ Ilya Mechnikov, disalin 28 Nopémber 2008. Tina Nobel Lectures, Physiology or Medicine 1901–1921, Elsevier Publishing Company, Amsterdam, 1967. Archived Agustus 22, 2008 at the Wayback Machine
- ↑ Schmalstieg, FC, AS Goldman (2008). "Ilya Ilich Metchnikoff (1845–1915) and Paul Ehrlich (1854–1915): the centennial of the 1908 Nobel Prize in Physiology or Medicine". Journal of medical biography 16 (2): 96–103.
- ↑ Janeway, Chapter: Evolution of the innate immune system. tempo Bibliografi, dibuka 20 Maret 2009
- ↑ Ernst & Stendahl 2006, p. 186
- ↑ Robinson & Babcock 1998, p. 187 and Ernst & Stendahl 2006, pp. 7–10
- ↑ Ernst & Stendahl 2006, p. 10
- ↑ Thompson, CB (1995). "Apoptosis in the pathogenesis and treatment of disease". Science 267 (5203): 1456–62.
- ↑ Janeway, Chapter: Induced innate responses to infection. tempo Bibliografi, dibuka 20 Maret 2009
- ↑ Fang FC (Oktober 2004). "Antimicrobial reactive oxygen and nitrogen species: concepts and controversies". Nat. Rev. Microbiol. 2 (10): 820–32.
- ↑ Janeway, Chapter: Antigen Presentation to T Lymphocytes. tempo Bibliografi, dibuka 20 Maret 2009


text:
Biola
Biola nya éta pakakas musik gésék berdawai anu ngabogaan opat senar anu disetél béda nu hiji jeung nu lianna kalayan interval sampurna kalima. Nada anu pangrendahna nya éta nada G.[1] Biola ngabogaan nada pangluhurna di antara kulawarga biola, nya éta viola sarta cello.[1] Pakakas musik gésék berdawai anu séjénna, bas, sacara téhnis asup dina kulawarga viol.[1] Kertas musik pikeun biola ampir sok ngagunakeun atawa ditulis dina konci G.[1]
Hiji ngaran anu sawajarna dipaké pikeun biola nya éta fiddle, sarta biola remen ogé disebut fiddle lamun dipaké pikeun maénkeun lagu-lagu tradisional.[1]
Dina basa Indonésia, jelema anu maénkeun biola dawam ngan disebut pamaén biola, tacan aya istilah husus pikeun haléta. Jelema anu nyieun atawa anu ngoméan pakakas musik berdawai, kaasup biola, disebut luthier.[2]
Biola kaasup salah sahiji jenis ti jumplukan Violin, anu diwangun ti: biola leutik, biola tengahan, biola badag sarta biola bass, bédana perenahna dina ukuranana, tapi cara bunyi sarta cara résonansina sarua.[3]
Biola dicoo atawa di paénkeunna ku cara digésék, umumna disebut: pakakas musik gésék.[3] Asal-usul pakakas musik gésék ieu lumayan lila di jero sajarah umat manusa, kalayan sumebarna kabudayaan sarta parobahan sajarah, ku alatan éta di wewengkon nu lianna kamungkinan aya sebutan anu béda pikeun hiji pakakas musik anu sarua, atawa bisa waé hiji sebutan anu sarua tapi anu dimaksud pakakas musik béda, saeutik-saeutik kaayaan éndemikna mangka geus ngembang jadi pakakas musik anu anéka-ragam.[3]
Daptar eusi
- 1 Sajarah
- 2 Posisi maénkeun Biola
- 3 Busur
- 4 Senar
- 5 Ukuran biola
- 6 Maén Biola
- 7 Petikan
- 8 Téhnik busur séjénna
- 9 Peredam sora
- 10 Pamaén biola
- 11 Komposer musik biola
- 12 Tempo Ogé
- 13 Rujukan
Sajarah[édit | sunting sumber]
Pakakas musik anu kaasup di jero kulawarga biola dimimitian di Italia dina abad ke-17.[4] Kulawarga kasebut miboga anggota opat instrumén, biola, viola, cello, sarta bass. Kumpulan pakakas musik ieu kagolong minangka pakakas musik gésék atawa pakakas musik dawai anu dicoo kalayan digésék.[4]
Kalahiran[édit | sunting sumber]
Nurutkeun catetan kuna bangsa Aria di India, dina 5.000 taun anu baheula, raja Ravana ti nagara Sri Langka geus nyiptakeun pakakas musik anu ngagunakeun senar atawa busur, nya éta Ravanastron.[3] Saterusna Ravanastron nyebar ka Afghanistan sarta Persia, dina mimiti abad ka hiji. sawaktu jaman karajaan Tokharistan di Afghanistan, wangun instrumén musik éta robah jadi wangun Pipa (pakakas musik petik ti Tiongkok), papan luhurna datar, tonggongna asalna tina kai gembleng anu dipahat kewung, rada lemes, nada sarta résonansina rada badag. Dina abad ka 7 nyebarna di wewengkon Arab sarta sawaktu jaman kaemasan Islam ngaranna dirobah jadi Rebab.[3]
Sumebarna ka Éropa[édit | sunting sumber]
Kira-kira abad ka 8, saluyu jeung perluasan pangaruh Islam, Rebab asup ka Spanyol, basa éta Spanyol dikawasa ku dinasti Aragon. Urang Spanyol nyebutkeun instrumén kasebut minangka Rebec atawa Rebeca. Dina waktu babarengan ogé ngasupan Roma, Yunani, Éropa Wétan sarta Italia.[3]
Dina abad pertengahan di Éropa, daérah perkembangan pakakas musik gésék nya éta di Italia, Jerman sarta Perancis, sanajan asal-usul pakakas musik gésék lain di Éropa, tapi geus digedékeun sarta jaya di Éropa. Pakakas musik gésék anu mula-mula asup ka Éropa diwangun ku dua macem nya éta: Cecekelan vértikal sarta Cecekelan di luhur lengan.[3]
Biola jeung cecekelan vertikal nya éta cara panyajian mimiti ti pakakas musik gésék. Saprak mimiti Rebab Arab nepi ka ka Rebeca, nepi ka sanggeus ratusan taun parobahan ti Rebeca jadi Viol. Kabéhanana dicoo kalayan vertikal, nepi ka abad ka 18 digantikeun kalayan kepopuleran biola.[3]
Tapi cara cecekelan vertikal nepi ka ayeuna bisa dibéla dina pakakas musik sagala rupa daérah, contona: Hu Qin (baca: Hu Jin) ti Tiongkok, Gadulka ti Éropa Wétan, Sarangi sarta Sardi ti India, Morinchur ti Mongolia sarta nu séjénna.[3]
Biola dicekel di luhur lengan dicoo kalayan nyimpen Rebeca di luhur tonggong leungeun atawa dijepit di handapeun rahang, kamungkinan kapangaruhan ku Lyra ti Mesir. Kusabab pangaruh paméntasan panyair galandangan Éropa kalayan seniman nomaden, éta pisan pionir/bentuk mimiti ti biola modern.[3]
Viol mecenghul leuwih tiheula saabad dibandingkeun Biola. Alatan peganganna vértikal, mangka manéhna lain wangun mimiti Biola. Kadua pakakas musik éta éksis babarengan salila dua abad.[3] Sora Viol écés sarta manis, lembut sarta élegan, sababna biasana dicoo di forum atawa masarakat kelas luhur, kawas di jero karaton. Sedengkeun volume Biola rada badag, sorana brilian sarta éndah, bisa dicoo antara level kuat sarta lemah, mangka éta leuwih luyu jeung forum anu lega, kawas Gedong pasamoan sarta ball room hotél sarta nu séjénna.[3]
Kira-kira abad ke-17 (1650), écés pisan yén biola leuwih dipikaresep ku dunya, kaperluan sarta posisi Biola saprak éta ngaleuwihan Viol.[3]
Kalahiran Biola Modern[édit | sunting sumber]
Dina pertukaran sarta hantaman budaya, Biola modern mimiti muncul dina abad ka 16 (sakitar tahun 1520) di Italia Utara. Abad 16 ni ieu paling gemilang ti zaman Renaissance.[3]
Kalayan kasang tukang Renaissance, laun-laun Biola ngarah kana wangun modern ayeuna ieu, nyieunna lemes, prosés/téhnologi gambarna luyu jeung téhnologi sarta prinsip éstétika.[3] Leuwih deui sorana anu éndah sarta nyaring, kuat sarta lincah nonjolkeun ciri pakakas musik jaman ayeuna. Ditambah deui kalayan pengembangan saterusna ku Cremona sarta 3 klan nu nyieun biola pangkacelukna nya éta, Titénan, Stradivari sarta Guarneri.[3]
Nepi ka kiwari biola jieunan maranéhanana masih waé jadi barang rebutan koléktor modern, ampe ayeuna ieu masih diaku minangka biola pangalusna di dunya. Nu nyieun biola jaman modern loba anu giat narékahan perombakan sarta pembaharuan, tapi sok waé teu sanggup ngaleuwihan rarancang generasi baheula.[3] Sanajan aya sajumlah style pribadi atawa parobahan leutik, tapi tetep teu bisa ucul ti pola mimitina. Éta pisan sababna aya anu miboga anggapan, biola nya éta barang anu geus maksimal di jero sajarah téhnologi umat manusa.[3] Téknik maénna sarta kalungguhan biola dina ahir abad ka 16 tacan ngahontal puncakna.[3] Najan kitu, perkembangan pakakas musik nuturkeun sarta silih ngeusian antara pamaén sarta komponis.[3] Dina mangsa pertengahan abad ka 17, para komponis mimiti khusus pikeun nengetan hiji wangun musik pikeun pintonan nu tangtu, kawas musik biola atawa musik akustik, mangka sacara lalaunan biola ngagantikeun peran Viol.[3]
Komponis Italia, Monteverdi sacara resmi ngasupkeun biola ka dina pintonanana, sarta geus nyiptakeun sababaraha téhnik cara maénkeun biola, ngahasilkeun leuwih jembar deui nada sarta sora biola.[3]
Marini geus loba nulis musik solo pikeun biola. Sedengkeun Corelli anu disebut minangka “Bapa téhnik biola modern”, nya éta saurang pakar pintonan proféssional sarta saurang komponis. Manéhna mimitian nyiptakeun sonata gaya biola sarta 12 buah konsér badag philharmonic orchestra (konser badag nya éta wangun mimiti ti konser).[3] Disebabkeun geus ayana para komponis kawas anu geus kasebut di luhur anu nyieun perkembangan sarta posisi biola geus maju pesat, sarta geus mangaruhan komponis ti aliran klasik kawas: Bach, Georg Friedrich HäNDEL, Mozart sarta nu séjénna.[3]
Dina jaman Barocco alatan kamajuan musik biola, musikna laun-laun ucul ku cara paméntasan musik akustik geréja. Sarta ngabentukna pintonan musik dina rohangan. Nepi ka jaman ahir Barocco, skala wangun orkéstra sarta karumitanna beuki nambahan, sarta téhnik pintonan pakakas musik ogé beuki lila beuki rumit sarta miboga anéka ragam.[3]
Téhnik biola dina mimiti abad ka 19 ogé dibawa ka penclutna ku pakar biola Italia, Paganini.[3]
Asup ka Tiongkok[édit | sunting sumber]
Ravanastron anu disebut-sebut dina mimiti tulisan ieu, (dina awalna) tacan nyebar ka Tiongkok.[3] Aya anu asup ka India jadi Ka Jia Kum.[3] Pamustunganana dina abad ka 13 kakara asup ka Tiongkok, éta téh Hu Qin—ekor kuda ti jaman dinasti Song.[3] Sageus liwat 400 taun, biola modern anyar kalayan asupna misionaris sarta padagang dina jaman dinasti Qing (baca: Ching) asup ka Tiongkok.[3] Sumebarna mimiti biola ngan kawates dina kagiatan misionaris di jero karaton, sanggeus perang Candu, biola ngaliwatan sajumlah misionaris katut jelema bulé anyar anu nyebar ka masarakat Tiongkok. Gereja sarta sakola seminari ngabrul ngadegkeun jumplukan musik philharmonic orchestra sarta geus ngatik sarta ngabina anggota musik ala kulon.[3] Nepi ka taun 1927 Cai Yuanpei sarta Xiao Yumei di Shanghai ngadegkeun puseur musik nagari.[3] Ieu téh sakola musik tingkat luhur anu diwangun pangmimitina di Tiongkok, sarta saprak harita geus dimimitian sorangan atikan personil pintonan. (Cai Huizhi/The Epoch Times/whs)[3]
Bagian Biola[édit | sunting sumber]
Hiji biola dibagi jadi sawatara bagian: awak biola, beuheung biola, jembatan biola, watang panghubung, senar, sarta sawatara macem pakakas anu ngarojong.[2] Pakakas éta diantarana paseuk panyetél pikeun saban senar, buntut biola pikeun nahan senar, pin sarta tali pikeun nahan buntut biola, sawatara panyetél tambahan dina buntut biola lamun diperlukeun, sarta hiji panyangga gado.[2] (Penyangga gado kasebut bisa kagabung jeung buntut biola atawa dipasang di palebah kéncana).[2]
Awak biola diwangun luhur dua papan sora anu bingkeng, dihijikeun ku kai anu disebut iga biola.[2] Biola di lém ngagunakeun lém kulit sato, atawa résin.[2] Iga biola biasana diwangun ti bagian luhur kaopat sudut, bagian handap, sarta gurat ipis anu disebut lapisan dina, anu mantuan ngabéla lekukan dina iga biola, sarta memperluas permukaan pikeun pangeléman.[2] Awak biola nyarupaan wangun jam keusik. Dua buah lekukan nyarupaan hurup C dina kadua sisi gigireun / sabeulah biola sarta méré rohang pikeun busur biola pikeun usik.[2]
Umumna bagian biola dijieun ti kai spruce, sajenis kai cemara, anu dipahat ku kituna ngabogaan wangun anu simétris sarta dibéré dua liang sora (atawa lobang-f, dibéré ngaran kitu alatan bentukna).[2] Liang sora kasebut mangaruhan kalenturan sora biola, sarta minangka "liang nafas" biola dina waktu hawa résonasi di jerona.[2] Dina sisi permukaan ieu, dijieun hiji lekukan gurat anu disebut purfling.[2] Tujuanana nya éta ngahalangan retakan anu asalna ti sisi.[2] Hiji balok kai leutik dipasang di jero permukaan luhur biola, sajajar kalayan jembatan biola di luhurna, pikeun nambahan massa sarta kekerasan permukaan luhur biola.[2]
Bagian-bagian biola dijieun ti kai mapel, dawam dipilih anu ngabogaan alur sarua.[2] Bagian tukang biola umumna dijieun ti kai gembleng anu dipahat sacara simétris.[2] Bagian ieu mindeng ogé dijieun purfling sanajan dina hal ieu henteu sabaraha berpengaruh ka biola éta sorangan.[2] Sawatara biola antik dibéré tulisan leungeun atawa dibéré lapisan cat minangka ganti purfling dina bagian tukang biola.[2] Hiji tonjolan satengah bunderan leutik anu aya dina bagian anu deukeut jeung beuheung biola méré permukaan tambahan dina waktu pangeléman.[2] Tonjolan kasebut penting pikeun sambungan antara beuheung sarta awak biola, tapi dina waktu ngukur panjang biola bagian ieu henteu dipaliré.[2]
Beuheung biola biasana dijieun ti kai mapél anu satipe jeung bagian tukang sarta gigireun / sabeulah awak biola.[2] Dina beuheung biola aya papan ramo anu dijieun ti kai éboni atawa kai séjén anu dicét hideung.[2] Kai éboni mindeng dipilih ku pangrajin biola alatan sipatna anu teuas, menawan, sarta tahan lila(awét).[2] Sawatara biola anu pohara kolot ngagunakeun kai mapél pikeun papan ramo, sarta dipernis kalayan kai éboni.[2] Dina tungtung papan ramo anu luhur aya sagurat kai anu nonjol, dawam kai éboni atawa gading, anu disebut sadel luhur.[2] Tonjolan ieu dipaké pikeun nahan senar, sarua kawas jembatan biola dipaké pikeun hal anu sarua di bagian awak biola.[2]
Posisi maénkeun Biola[édit | sunting sumber]
pikeun jelema awam, maénkeun biola kacida capéna sarta cangkeul.[5] Tapi, lamun urang maén biola kalayan posisi anu bener, urang moal ngarasa cangkeul.[5] dina maénkeun biola, posisi anu perlu diperhatikeun:
- Posisi leungeun kénca minangka tumpuan biola.[5]
Tumpukan biola dina antara indung ramo sarta ramo curuk dina leungeun kénca anjeun, jadikeun éta minangka tumpuan utama.[5] usahakeunn kabéh beungbeurat tertumpu didinya sarta ulah ngajadikeun telapak leungeun minangka tumpuan ogé. sarta leungeun kénca urang leuwih gampang gerakna.[5]
Téangan posisi anu merenah ku supaya posisi biola stabil.[5] Pikeun latihan, gerakkeun biola kalayan ngajepit ku gado supaya henteu dicekel.[5]
- Posisi lengan kénca.[5]
lamun leungeun kénca anjeun geus nyekel biola sarta bahu anjeun geus diteundeun di panyangga gado, pastikeun lengan kénca anjeun ngambang leupas kalayan nyieun sudut kira-kira 120 darajat.[5] Kenyang sikut anjeun ka luhur ku kituna genggaman leungeun kénca anjeun rada doyong.[5]
- Leungeun katuhu nyekel bow.[5]
Teundeun indung ramo di hiji sisi, sarta opat ramo séjénna di sisi sabalikna.[5] Saterusna miringkeun posisi ramo-ramo anjeun ku cara metot leungeun rada ka handap sarta tonjolkeun pangkal leungeun rada ka luhur.[5]
- Waktu maénkeun biola, leuwih hadé nangtung.[5] Supaya anjeun leuwih gampang gerak.[5]
- Maén paké téhnik
- a Metik
Ieu téh téknik panggampangna.[5] Maksudna, sawaktu urang maén biola, henteu kudu senar kudu digésék kalayan bow tapi dina kasempetan nu tangtu, urang bisa metik éta senar.[5] hal ieu dipigawé pikeun variasi aransemén lagu.[5]
- b 2 nada dina hiji gésékan
Umumna urang ngagésék hiji nada jeung hiji géséka anu saarah tapi, urang ogé bisa maénkeun 2 nada dina hiji gésék sakaligus.[5] Téhnik ieu dawam dicoo dina lagu syahdu nan sendu.[5]
- c gésékan banting (spicato)
lamun salila ieu anu urang weruh ngan ngagésék dawam kalayan gésékan anu hiji jeung anu séjénna nyambung, urang ogé bisa megatkeun ku cara ngabanting gésékanana.[5] Maksudna nya éta, sanggeus urang ngagésék hiji nada, urang ngangkatna, saterusna teundeun deui kalayan rada dibanting pikeun gésékan saterusna.[5] Téhnik ieu dawam dipaké pikeun lagu jeung wirahma gancang sarta stakato anu loba.[5]
Pangulangan anu pohara gancang anu dipigawé jeung penclut busur.[5] Biasana hiji nada waé, tapi sakapeung leuwih ti hiji.[5]
- e Geter (vibrato)
Nya éta kalayan ngusikkeun ramo urang ka luhur ka handap sacara lemes sarta stabil ku kituna sora anu dihasilkeun ngageter.[5] vibrato anu alus nya éta vibra di mana sora anu dihasilkeunana stabil, henteu kadéngé parobahan nada, gancang sarta lemes.[5]
Téhnik Mimiti[édit | sunting sumber]
- Néangan nada
Dina dasarna, biola distem kalayan senar G-d-a-e (ti handap ka luhur).[5] Jadi, nada dasar biola nya éta do=G dina biola, euweuh frét panunjuk nada.[5] Jadi, anjeun kudu néangan nada dasar anjeun sorangan.[5] Gunakeun feeling anjeun, éta baris ngababarikeun néangan nada ti do nepi ka si.[5] Supaya gampangna, pernada biasana miboga jarak saramo anu renggang.[5] Kajaba pikeun mi ka fa, sarta si ka do, jarakna hiji ramo rapet.[5]
- Cara ngagésék
bow ngabogaan ukuran sarta beurat anu béda-béda.[5] Kakuatan sarta lemes henteuna sora biola anu dihasilkeun gumantung ti cara anjeun ngagésék bow dina senar.[5] Mimitian kalayan mecakan ngagésék saban senar.[5] Unggal ngagésék atawa saban nada, dipaké hiji arah gésékan (ti handap ka luhur atawa ti luhur ka handap).[5] Gésékan mimiti kecepatan anu pendék, sedeng, sarta luhur.[5] Usahakeun kakuatan sarta sada gésékan stabil.[5] INGET! ulah mencét teuing senar, sarta ulah ngambang teuing dina senar.[5]
- Maén nada
gabungkan poin a sarta b.[5] Gésék dina nada-nada béda.[5] Latih pikeun perpindahan bowti hiji senar ka senar anu séjénna.[5]
Busur[édit | sunting sumber]
Busur biola diwangun ti sabatang kai sarta helai-helai buuk kuda anu dipasang ti hiji tungtung iteuk ka tungtung anu séjén.[4] Dina tungtung handapna aya sarupaning sekrup anu dipaké pikeun ngenceungkeun (sawaktu dicoo) atawa ngendorkeun (waktu baris ditunda) buuk kasebut.[4] Di deukeut sekrup aya cecekelan jempol sarta ramo-ramo anu séjén.[4] Buuk anu dipaké pikeun busur biola ieu biasana dicokot ti buuk tungtung kuda bodas jalu (buukna ogé sok miboga warna bodas kaemasan), sanajan busur-busur anu leuwih murah ngagunakeun serat sintétis.[4] Lamun busur biola getol digosok kalayan gala (Basa Inggris: rosin) baris nyieun 'cengkeraman' busur ka senar jadi leuwih stabil sarta ka kontrol (henteu gampang ucul), sarta bisa mantuan téhnik geter. Watang kai anu dipaké biasana dijieun ti kai pernambuco pikeun hasil anu pangalusna atawa ti kai brasil anu leuwih murah, sarta busur anu murah biasana ngagunakeun serat gelas.[4] Inovasi pamungkas geus matak bisa serat karbon pikeun dipaké minangka matéri pembuatan watang kai busur biola.[4]
Senar[édit | sunting sumber]
Senar dijieun ti peujit domba, direntangkeun, digaringkeun, tuluy dipelintir.[4] Dina hiji sabot kapanggih yén senar peujit ieu bisa dimekarkeun ku cara dicampur logam.[4] Hasil anu ditampa ti prosés ieu téh senar anu leuwih kuat sarta leuwih saimbang, sarta alatan leuwih mundel bisa disetel kalayan tekanan anu leuwih badag, ngahasilkeun volume anu leuwih badag ogé.[4] Dibandingkeun jeung senar sintétis anu loba dipaké ayeuna, senar peujit ngabogaan sada anu leuwih haneut, kawas sora nyanyian.[4]
Senar modern ngagunakeun waja mundel, waja untingan, atawa sagala rupa bahan sintétis.[4] Kabéh senar untingan sarta sawatara senar mundel dilapisan ku macam-macam logam pikeun nyesuaikeun massana, diameterna, sarta kadar caina.[4] Senar pangluhurna E biasana ti waja mundel, anu sakapeung dicampur aluminium pikeun nyegah "siulan".[4] Lapisan emas nyegah karat dina senar sarta ogé ngurangan "siulan".[4] Waja tahan karat ngahasilkeun sora anu saeutik béda.[4] Senar anu inti sintétis ngagabungkeun kualitas anu dihasilkeun senar peujit biasana sok awét sarta stabilitas penyetélan.[4] Senar ieu leuwih sénsitip ka parobahan kelembaban batan senar peujit, sarta henteu pati sénsitip ka parobahan temperatur batan senar logam.[4]
Ukuran biola[édit | sunting sumber]
Barudak anu mimitian diajar biola dina waktu tacan bertumbuh maksimal biasana ngagunakeun biola anu ukuranana leuwih leutik anu dimimitian ti anu pangleutikna 1/16, 1/10, 1/8, 1/4, 2/4 (1/2), 3/4, sarta biola pikeun dewasa 4/4.[4] Sakapeung sakapeung biola ukuranana 1/32 ogé dipaké (ukuranana pohara leutik).[4] Panjang awak (henteu kaasup beuheung) biola 'pinuh' atawa ukuran 4/4 nya éta kira-kira 36 cm (atawa leuwih leutik nurutkeun sawatara modél ti abad ka-17).[4] Biola 3/4 sapanjang 33 cm, 1/2 sapanjang 30 cm.[4] Minangka perbandinganna, viola 'pinuh' ukuranana kira-kira 40 cm.[4] Pikeun nangtukeun ukuran biola anu cocog dipaké ku budak, biasana budak dititah nyekel hiji biola sarta leungeunna kudu nepi ka ngahontal nepi ka ka gulungan sirah biola.[4] Sawatara guru ogé bisa méré ukuran anu leuwih leutik beuki alus.[4] Anu munggaran diajar maén biola biasana urang kudu ngagunakeun tanda di papan ramo pikeun nandaan posisi ramo leungeun kénca.[4] Tapi biasa mangka baris dilepaskan.[4] Cara anu séjén nya éta kalayan méré satitik 'tip-ex' bodas minangka tanda posisi ramo anu lila-lila baris leungit lamun terus latihan.[4] Biola biasana dipaké jeung leungeun katuhu pikeun nyekel busur sarta leungeun kénca mencét senar, sanajan jelema kasebut nya éta kédé, tapi dina sawatara perkara sakapeung hiji jalma ogé bisa maénkeun kabalikanana.[4]
Maén Biola[édit | sunting sumber]
Sanajan aya sawatara pamaén biola anu maénkeun kalayan kédé, tapi mayoritas pamaén biola, kédé atawa henteu kédé, maén biolamah angger wé kalayan biola di leungeun kénca sarta busur di leungeun katuhu.[4] Cara anu bener pikeun maén biola nya éta kalayan nyekel biola jeung leungeun kénca, sarta panyangga gado dina biola diaping jeung gado sarta taktak kénca, bisa dibantuan kalayan panyangga punduk, tapi loba pamaén anu milih henteu maké.[4] Maén biola bisa dipigawé kalayan nangtung atawa diuk di korsi, luyu selera pamaén.[4]
Cara maénkeun biola bisa kalayan digésék ku busur atawa dipetik ku ramo leungeun katuhu (téhnik ieu disebut pizzicato).[4] Sanajan pikeun pamaén dawam metik senar biola jeung téhnik pizzicato sok dipigawé jeung ramo leungeun katuhu, tapi aya ogé pamaén anu metik jeung leungeun kénca sarta lagu-lagu husus anu merlukeun kacepatan luhur antara ngagésék kalayan busur sarta metik ku ramo.[4] Ku kituna ramo leungeun kénca anu dipaké.[4]
Leungeun kénca[édit | sunting sumber]
Alatan biola henteu ngabogaan frét kawas gitar minangka tanda ramo, saurang pamaén biola kudu bener-bener weruh di mana lokasi hiji nada kalayan ngagunakeun parasaan.[4] Hal ieu ngan bisa dipigawé kalayan latihan terus-terusan ku kituna ramo-ramo leungeun bisa sacara otomatis mencét nada anu dipikahayang kalayan pas (ingatan otot).[4] Sajaba ngalatih ramo, pamaén biola ogé kudu ngalatih ceuli ku kituna bisa ngabédakeun nada-nada sumbang, sanajan ngan saeutik waé.[4]
Téhnik anu dipaké ku anu mimiti diajar biola nya éta nandaan lokasi nada dina biola antara lainna nya éta maké sélotip anu ditémpélkeun dina beuheung biola, atawa kalayan ngagunakeun Tip X bodas pikeun nandaan posisi ramo.[4] Sanggeus latihan kalayan getol, saurang pamula diharepkeun baris bisa ngingeut-ngingeut sarta ninggalkeun padika-padika di luhur sarta ngandelkeun réfléks waé.[4] Padika ieu dianggap kurang kitu alus alatan ngandelkeun indra panglihatan, lain pikeun ngadéngé, sedengkeun dina maén biola nyaho posisi ramo lain ngaliwatan panglihatan, alatan pamaén ogé kudu maca not musik, tapi kudu ngaliwatan ceuli.[4]
Ngalatih pendengaran pikeun pamula leuwih hadé dipigawé ti awal mula latihan ambéh fondasina kokoh.[4] Salah sahiji téhnik anu mindeng dipaké nya éta kalayan ngalatih sora anu sarua.[4] Kaopat senar biola ngabogaan opat 'nada kabuka' atawa 'senar kabuka', nya éta G-d-a-e (dibéré kelir hideung dina gambar), nada anu aya soraan lamun senar digésék tapi henteu dipencét ku ramo.[4] Kaopat nada kabuka ieu baris terus miboga sora lamun nada sarupa dina senar séjén dibunyikeun (alatan persamaa frekuensi), contona senar D baris berbunyi lamun nada D (kénca handap dina gambar) dina senar G dibunyikan.[4] Dina posisi kahiji aya salapan 'nada katutup' (atawa 'senar katutup', nya éta nada anu sorana lamun dipencét ku ramo) anu ngabogaan résonansi akustik jeung kaopat nada kabuka di luhur.[4]
- Posisi ramo
Ramo leungeun biasana dibéré nomer 1 (curuk) nepi ka 4 (cingir), sarta not-not musik, utamana pikeun pamula, dibéré panomoran kitu pikeun nandaan ramo mana anu kudu dipaké.[4] Nomer 0 hartosna nada kabuka (ramo henteu mencét senar).[4] Bagan di gigireun / sabeulah némbongkeun posisi kahiji dina biola, nya éta nada-nada anu bisa dipencét ku ramo anu henteu kudu ngagésér posisi leungeun.[4] Anu henteu kasampak dina gambar di gigireun / sabeulah nya éta jarak antara nada-nada kasebut anu beuki luhur beuki leutik jarakna.[4] Gurat bulao nandakeun posisi sélotip pikeun ramo 1-2-3 anu dawam dipaké ku pamula.[4]
Posisi ramo, kawas anu geus jéntrékeun di luhur, mangrupa istilah pikeun ngagambarkeun lokasi leungeun rélatif ka beuheung biola.[4] Posisi natural (nya éta posisi dasar) disebut Posisi 1; dina posisi ieu leungeun kénca nyekel beuheung biola sacara natural, ramo-ramo leungeun bisa dipaké pikeun maénkeun sakumna tangga nada G mimitian ti senar G kalayan nada pangluhurna nada B dina senar E.[4] Dina biola atawa pakakas-pakakas musik gésèk séjénna posisi ieu mangrupa posisi anu pang mindengna dipaké.[4]
Kalayan ngagésér posisi leungeun kénca turun ka arah awak biola mangka disebutkeun posisina geus robah.[4] Posisi 2 dihontal kalayan ngaposisikeun ramo curuk (ramo 1) dina ramo 2 di posisi 1, kalayan kecap séjén posisi ramona ngagésér hiji; Posisi 2 ngabogaan hontalan mimitian ti nada réndah B di G sarta nada pangluhurna C# di E.[4] Posisi katilu ti C di G nepi ka D# sarta saterusna. Sanggeus Posisi 5 biasana ngan pamaén anu mahér anu makéna pikeun bisa memainkan nada-nada luhur di senar E, sarta biasana geus henteu dibéré ngaran deui (mis. sanajan sacara téori aya Posisi 15, posisi anu dianggap pangluhurna, tapi hal kasebut henteu kungsi diajarkan sacara lisan).[4] Wates luhur nada biola gumantung dina tingkat kamahéran saurang pamaén biola, anu bisa kalayan gampang maén dua tangga nada dina hiji senar, atawa maksimal opat tangga nada dina kaopat senar.[4] Posisi pang rendahna biasana disebut Posisi ½, nya éta di antara nada kabuka sarta Posisi 1, sanajan posisi ieu jarang dipaké.[4]
Senar anu dipaké pikeun maénkeun hiji nada biasana mangaruhan kualitas nada, atawa anu disebut kalayan timbre, anu dihasilkeun.[4] Contona, sanajan nada E pendék bisa dicoo di senar G (Posisi 2 - Posisi 5) sarta di senar D (Posisi 1), tapi sakapeung nu nulis musik hayangeun nada kasebut dicoo di senar nu tangtu, contona kalayan markah sul G anu hartosna 'dicoo di senar G' sarta saterusna.[4] Lamun henteu disebutkeun sacara éksplisit, mangka saurang pamaén bisa sacara leupas ngagunakeun senar anu dipilihna.[4]
- Senar kabuka
Ngagésék atawa metik nada kabuka (senar kabuka) nyaa éta nada anu dibunyikeun ku cara henteu mencét senar maké ramo anu ngabogaan sora anu has sarta béda kalayan nada anu sarua anu dibunyikeun sacara katutup (dipencét ku ramo), contona nada kabuka D (di senar D) sarta nada D dina senar G.[4] Hal ieu disebabkeun geter senar anu leuwih sabaraé dina sadel luhur lamun henteu dihalangan ku ramo leungeun.[4] Sajaba ti nada G pendék, anu ngan ngabogaan hiji cara pikeun maénkeunana, biasana pamaén musik biola klasik condong nyingkahan sora nada kabuka, alatan kualitas nadana anu leuwih 'garihal' — utamana nada kabuka E — dibandingkeun nada-nada katutup séjénna, sarta pamaén henteu bisa ngagunakeun téhnik geter (vibrato) dina nada kabuka, sanajan pikeun pamaén anu mahér hal ieu bisa diakalan ku cara ngalakonan téhnik vibrato dina nada anu saoktaf leuwih luhur ti nada kabuka kasebut.[4]
Sawatara nu nulis musik bisa ngabubuhkeun tanda di musikna lamun hiji nada perlu dicoo kalayan ngagunakeun senar kabuka, kawas dina karya-karya mimiti komponis kawas Bach.[4] Nada kabuka ogé bisa dicoo dina bagian musik anu gancang, anu sorana kurang leuwih henteu bisa dibédakeun.[4]
- Pemberhentian dobel
Pemberhentian dobel mangrupa istilah pikeun téhnik maénkeun biola kalayan ngagésék dua nada katutup dina dua senar anu béda sacara babarengan, anu ngahasilkeun sada kord.[4] Téhnik pemberhentian dobel ogé bisa dicoo ngan ukur ku hiji nada katutup sarta nada séjénna mangrupa Senar kabuka.[4] Tilu atawa opat nada ogé bisa dicoo sacara babarengan ku pamaén anu mahér, anu sok disebut kalayan 'pemberhentian dobel tilu' sarta 'pemberhentian dobel opat' (nada-nadana bisa dicoo sacara babarengan atawa kalayan ngalakonan téhnik pemberhentian dobel dua kali)
- Geter
Geter atawa vibrato mangrupa téhnik ngageterkeun senar jeung ramo kucara mencét senar.[4]
- Harmonik
Nada harmonik dina biola disadakeun kalayan nyabak (lain mencét) senar dina posisi nu tangtu anu ngabalukarkeun timbulna sora anu leuwih luhur ti sora nada dina posisi anu sarua lamun dipencét.[4]
Leungeun katuhu[édit | sunting sumber]
Leungeun katuhu minangka pemegang busur ngabogaan lalakon penting dina nyiptakeun sora.[4] Leungeun katuhu tanggung jawab dina hal kualitas nada, ritme, dinamik, artikulasi, sarta timbre.[4] Kalayan nyaho téhnik-téhnik ngagésék busur anu alus, mangka saurang pamaén bisa mengatur sora anu dihasilkeun ku biola.[4] Téhnik anu pangpentingna dina ngagésék biola nya éta cara nyekel busur.[4] Biasana busur dicekel kalayan jempol anu diasupkeun antara tungtung handap busur.[4] Ramo-ramo anu séjén diteundeun palebah luhur busur.[4] Sora anu dihasilkeun baris leuwih teuas lamun busur digésék kalayan kacepatan luhur atawa kalayan méré tekanan dina senar biola.[4] Kualitas sora anu dihasilkeun béda, lamun senar beuki dipencét ku busur, mangka sora anu dihasilkeun baris beuki garihal.[4] Posisi senar anu digésék ogé mangaruhan sora anu dihasilkeun.[4] Senar anu digésék di deukeut jembatan biola (sul ponticello) baris leuwih badag sorana batan lamun digésék jauh ti jembatan biola.[4] Aya loba téhnik ngagésék biola anu matak bisa sagala rupa pamaén pikeun ngahasilkeun sagala rupa sora, kaasup di antarana nya éta legato, collé, ricochet, sautillé, martelé, spiccato, sarta staccato.[4]
Petikan[édit | sunting sumber]
Petikan atawa pizzicato (disingget pizz) nandakeun téhnik metik senar biola jeung ramo leungeun katuhu.[4]
Téhnik busur séjénna[édit | sunting sumber]
- Col legno
(Italia: col legno - kalayan kai) - Ngabunyikeun senar jeung bagian kai busur, lain suraina.[4]
- Spicacto
mantulkeun busur dina senar kalayan kecepatan sedeng, biasana dilakukeun jeung permainan ramo anu gancang.[4]
- Tremolando
pangulangan anu pohara gancang (biasana hiji nada waé, tapi sakapeung leuwih ti hiji) anu dipigawé jeung penclut busur.[4]
Peredam sora[édit | sunting sumber]
Hiji peredam sora bisa dipasangkeun dina jembatan biola pikeun ngahasilkeun nada anu leuwih anca.[4] Pakakas ieu bisa mangrupa jepitan kawas penjepit baju tina plastik atawa hiji pangganjel ti karét atawa beusi.[4] Sajaba pikeun latihan di tempat anu henteu matak bisa pikeun bersuara teuas, sawatara musik ogé sacara husus dituliskeun con sordino (mindeng disingget con sord, sord, sordino) anu hartosna "cicing" dina basa Italia.[4] Pamaén tuluy masangkeun peredam sora kasebut.[4] Lamun dina musik ditulis senza sordino (atawa senza sord) mangka pakakas kasebut dileupas.[4]
Dina musik basa Inggris, istilah anu dipaké nya éta mute atawa unmute. Ékuivalensina dina basa Jerman sarta Perancis nya éta mit DäMPFER (DäMPFER auf)—ohne DäMPFER (DäMPFER ab/weg) sarta sourdine.[4]
Lamun basa jadi hahalang, mangka saurang pamaén biola bisa ngabubuhkan tanda Mute-on sign anu hartina "cicing" sarta peredam sora dipasang sarta Mute-off anu hartina peredam sora dileupas dina kertas musik maranéhanana.[4] Contona nya éta dina karya kawas Simfoni No.4 (Mahler) dina basa Jerman anu deudeuieun aya patunjuk pikeun masangkeun sarta ngalepas peredam sora. [4]
Pamaén biola[édit | sunting sumber]
Komposer musik biola[édit | sunting sumber]
Umumna maranéhanana ogé bisa maén biola
- Johann Sebastian Bach
- Balabhaskar
- Arcangelo Corelli
- František Drdla
- Fritz Kreisler
- Antonio Lolli
- Wolfgang Amadeus Mozart
- Otto Funk
- Niccolò Paganini
- Zoltan Paulinyi
- Florizel von Reuter
- Oskar Rieding
- Alessandro Rolla
- Camille Saint-Saëns
- Pablo de Sarasate
- Arnold Schoenberg
- Luka Sorkočević
- Giuseppe Tartini
- Teodorico Pedrini
- Henri Vieuxtemps
- Antonio Vivaldi
- Henryk Wieniawski
- Eugène Ysaÿe
- Andrea Zani
Komposer anu bisa maén biola[édit | sunting sumber]
Pemain anu geus kawéntar[édit | sunting sumber]
- Itzhak Perlman
- Vanessa Mae
- Sarah Chang
- Yehudi Menuhin
- Hillary Hahn
- Joshua Bell
- Jascha Heifetz
- Nigel Kennedy
Tokoh geus kawéntar dina maén biola[édit | sunting sumber]
Fiktif:
Pamaén biola Indonesia[édit | sunting sumber]
Tokoh anu geus kawéntar di Indonesia dina maén biola[édit | sunting sumber]
Tempo Ogé[édit | sunting sumber]
Rujukan[édit | sunting sumber]
- ↑ a b c d e (id)[1](diakses kaping 12 november 2011)
- ↑ a b c d e f g h i j k l m n o p q r s t u v w x y (id)[2](diakses kaping 12 november 2011)
- ↑ a b c d e f g h i j k l m n o p q r s t u v w x y z aa ab ac ad ae af ag (id)[3](diakses kaping 12 november 2011)
- ↑ a b c d e f g h i j k l m n o p q r s t u v w x y z aa ab ac ad ae af ag ah ai aj ak al am an ao ap aq ar as at au av aw ax ay az ba bb bc bd be bf bg bh bi bj bk bl bm bn bo bp bq br bs bt bu bv bw bx by bz ca cb cc cd ce cf cg ch ci cj ck cl cm cn co cp cq (id)[4](diakses kaping 15 november 2011)
- ↑ a b c d e f g h i j k l m n o p q r s t u v w x y z aa ab ac ad ae af ag ah ai aj ak al am an ao ap aq ar (id)[5](diakses kaping 15 november 2011)


text:
Pakakas Tatanén Urang Sunda
Masyarakat Sunda ngabogaan latar sajarah salaku masyarakat tatanén/agraris, ieu kabuktian di antarana:
1. Naskah Sanghyang Siksa Kandang Karesyan (alih aksara ku Drs. Atja, 1973) kungsi disebat-sebit kekecapan kujang, patik, baliung, koréd jeung sadap salaku pakakas tatanén.
2. Kasang tukang Sosial Sejarah kuno Jawa Barat jeung Hubungan Antara KArajaan Galuh jeung Pajajaran (makalahna Saleh Danasasmita dina saminar Sejarah Jawa Barat, 1974:42), mukakeun ayana titisan Pancakusika, tilu di antarana masing-masing jadi pahuma (patani), panggérék (moro) sareng panyandap. Katilu jinis pakasaban éta ngarupakeun pakasaban di huma (kebon).
3. Artefak-artefak batu, mangrupa kampak jeung balincong dipanggihan di sabudeureun wewenglon Tatar Sunda, mangrupakeun sĩsa titinggal mangsa prasajarah.
Ciri-ciri masyarakat huma (peladang) éta ngabogaan tempat cicing nu pundah-pindah, ngahiji (berkelompok) néangan tanah bukaan anyar keurdijadikeun huma (ladang). Dina muka huma umumna dipigawéna réréongan sacara gotong-royong. Dina mangsa ayeuna ciri-ciri ieu masih aya di masyarakat padésaan, Kabiasan ngahuma ieu masih kénéh aya di masyarakat Baduy di Propinsi Banten.
Tatanén di kebon ieu saterusna mekar jadi tatabén di sawah (Saleh Danasasmita, 1974 : 43 sareng 44). Tapi kabiasaan gotong-royong dina masyarakat huma ogé masih katinggali dina masyarakat patani sawah, utamana nu masih kénéh ngagunakeun pakakas tatanén tradisonal.
Pakakas Tatanén Tradisonal ieu di antarana:
1. KAMPAK digunakeun pikeun motong batangan kai nu geus di tuar dina ngabuka tanah pikeun ngahuma.
2. BALINCONG asal tina mangsa prasejarah. Digunakeun pikeun pakakas tatanén.
3. BALIUNG nyaéta beusi nu dicampur waja nu geus ditimpa ieu digunakeun pikeun natak kai jeung macul taneuh nu teuas di huma.
4. PATIK mata patik dijieun tina beusi dicampur waja nu diitimpa. Wujudna pasagi i panjang jeung cépér, bagéan pangkalna dilengkungkeun pikeun ngaukkeun leungeun cecekelan nu dijieun tina kai. Digunakeun pikeun pakakas natah kai jeung ngolah taneuh di huma.
5. PARANG (digunakeun pikeun ngarit).
6. GAÉT (Digunakeun pikeun metik bubuahan dina tatangkalan nu luhur, dibantu ku galah saterusna na digaét.)
7. PACUL BAWAK (digunakeun pikeun mancul taneuh di kebon).
8. SINGKAL (alat pikeun malikeun tanah sawah supaya gembur. Wnguananan ampir juru-tilu, salah sahiji ujungna nu seukeut maké lanjam nyaéta beusi nu diseukeutan pikeun pikeun nyingkal taneuh).
9. GARU (digunakeun pikeun ngaguar taneuh nu saerusna dibalikkeun maké singkal).
10. GAROK atanapi SORONGSONG (nyaéta pakakas pikeun ngaratakeun taneuh sawah nu geus aya caina, terus diolah ngagunakeun singkal sarta garu). Dijieunna tina kai ngawangun saperti aksara T.
11. KOLOTOK (Kongkorong Kebo )dijieun tina kai wujudna lonjong aya liang anu gunana dimana kebo indit kolotok bakal nimbulkeun sora. Kolotok oge dianggap pikeun tanda hak saha nu boga éta kebo/munding.
12. PECUT (Digunakeun keur mecut kebo (munding) dina waktu ngadalikeun ngawuluku sawah).
13. CAPLAK (digunakeun kanggo ngagaris taneuh sawah nu rék dipelakkan) supaya jarakna sarua.
14. ASEUK (digunakeun keur nnyieun liang, pikeun ngisikkeun bibinihan paré atawa palawija nu biasa tuwuh di huma).
15. KORÉD PARUPUG (digunakeun pikeun nyiangan rumput atawa gulma).
16. KADUKUL (digunakeun pikeun motong pupucukan tatangkalan nu tuwuh di sabudeureun pepelakan paré di huma).
17. GANCU (digunakeun pikeun nyiang jujukutan nu geus dibabad di kebon).
18. BEDOG PASRÉN digunakeun pikeun “NYACAR” atawa nebas tatangkalan atawa rurungkunan di kebon.
19. LALANDAKAN (digunakeun pikeun ngabersihkeun rumput2 diantara pepelakan pare di sawah).
20. KUKUYAAN (sakapeung disebut GASROK digunakeun pikeun miceun jukut jeung kokotor dina pepelakan paré di sawah).
21. CONGKRANG (digunakeun pikeun nyiang jukut di sawah).
22. BEDOG SORÉNA (golok digunakeun pikeun nebas tatangkalan atawa jujukutan).
23. ÉTÉM digunakeun pikeun motong paré (sawah atawa huma).
24. ARIT (digunakeun pikeun nyabit jujukutan) tapi arit sok digunakeun ogé pikeun motong paré, ngaganti étém nu geus langka di pake deui.
25. PÉSO RAUT (digunakeun pikeun ngaraut awi, utamana nyieun tali pikeun nalian paré wakto panén).
26. TALI (digunakeun pikeun nalian paré hasil panénan. Cara nalian paré ieu aya tata-carana. Biasana “Tali eundan” nyaéta sacanggeum gagang paré nu dihijikeun, saterusna “dua eundan” dihijikeun jadi hiji iketan nu disebut “SAGEUGEUS” ataqa hiji iket nu diwangun ku dua eundan.
27. BEDOG BETEKOK disebut betekok sabab ukuranna pondok teu prah, sarungna lébar dijieun tina kai. Digunakeun pikeun nebasan kai, ogé digunakeun minangka ku kalengkepan patani dina indit ka sawah.
28. RENGKONG nyaéta pakakas nanggung nu dijieun tina rupa-rupa ruas awi. Dina dua tungtungna aya liang nu ngawangun pasagi panjang. Di mana Renggong ieu digunakeun saterusna dioyag-oyagkeun, nngakibatkeun hawa bakal asup kana liwang nimbulkeun sora nu khas.
29. SUNDUNG dijieun tina awi tali nyaeé sig karanjang nu dianyam rapet (rancatan) digunakeun pikeun pakakas nanggung jukut, hasil panén atanawa palawija.
30. LISUNG digunakeun pikeun nutu paré. Wujudna siga parahu nu diwangun tina tilu bagéan nyaéta: kahiji disebut “Sirah” ngabogaan beungeut buleud dina tungtungna melengkung siga wanguna sirah nu tungkul. Kadua disebut “amburan” beungeutna ngawangun pasagi panjang. Kkatilu di sebut “beubeureuhan” ngabogaan beungeut buleud.
31. HALU dijieun tina kai coklat rada hideung, wujudna buleud manjang, kadua puhuna di raut ngaqangun rada buleud. Digunakeun pikeun nutu paré jeung didasaran ku lisung.
32. NYIRU digunakeun pikeun napi béas utamana dina waktu nutu. Wujudna buleud rada cekung, dijieun tina awi nu dianyam rapet, geometris. Bagéan jerona warna coklat, sedengkeun luarna hideung, sabudeureunna dibeulit ku awi tali.
33. SAID atawa bakul ukuran gedé. Digunakeun pikeun wadah neundeun béas atawa pareénu bakal ditumbuk. Dijeun tina awi hasil anyaman, wujudna buleud cembung jeung pasukuan juru opat nu disebut “soko”. Beungeutna dibéré “wengku” nu dililit ku tali.
34. PADARINGAN nyaéta wadah pikeun neundeun beas, biasana di simpen di goah dijeun tina taneuh liat.
35. GINTIRAN (digunakeun saacan aya panggilingan paré nu mekanis. Digunakeun pikeun ngagiling paré
Muga aya mangpaatna,
Padumukan Pakujajar, 24 September 2011


text:
Manchester United
Ngaran lengkep kleub ieu nya éta Manchester United Football Club anu mimiti ngadeg taun 1878 anu ngaranna Newton Heath LYR F.C. anu boga jujuluk nya éta The Red Devils, United alamatna kantorna di Sir Matt Busby Way,Old Trafford, Manchester M16 0RA aya ogé Situs resmina [[1]].Anu bogana nya éta Malcolm Glazer, pupuhuna Joel Glazer, ari managerna Alex ferguson[1].Manchester United kandangna di stadion Old Trafford anu kuota tempatna jang 75.957 panongton di kota Manchester[1]. Manchester United mangrupa kleub anu beunghar ku sajarah[1].Kitu ogé nu mikaresep kleub nu markasna di kota Manchester ieu ogé mingkin loba[1]. dibarengan ku sagala masalah jeung préstasi anu dihontal, kleub MU mangrupa salasahiji kleub anu miboga daya irut gedé jeung miboga sajarah anu rupa-rupa[1]. Kleub ieu mimiti aya maké ngaran Newton Heath Lancashire and Yorkshire Railwaiy F.C (Newton Heath LYR F.C.) nalika taun 1878 ku para pagawé rél karéta api di Newton Heath[1]. Sajarah kleub ieu, harita kaos tim anu warnana héjo-emas jeung maranéhna maén di lapang anu leutik di North Road, dekeut stasion karéta api Piccadilly Manchester anu lilana lima belas taun saméméh pindah ka Bank Street taun 1893[1]. Kleub ieu geus ngiluan kompetisi maén bal tahun saméméhna jeung mimiti megatkeun hubunganana jeung stasion karéta api nepi ka jadi pausahaan anu mandiri jeung ngistrénan saurang girang serat anu tungtungna miceun ngaran LYR ti ngaran maranéhna jadi Newton Heath F.C hungkul[1]. Tapi nalika taun 1902, tim MU ampir-ampiran bangkrut kalawan hutangna leuwih ti £2500 jeung lapang Bank Streetna gé ditutup[1]. Saméméh kleubna bubar, maranéhna narima bantuan dana ti J.H. Davies, direktur Manchester Breweries[1]. Harita diayakeun rapat jang ngaganti ngaran kleub[1].Manchester Celtic jeung Manchester Central nya éta ngaran anu diusulkeun mimitina, tapi ngaran anu dipilih tungtungna mah angger Manchester United anu sacara resmi eksis ti mimiti ping 26 April 1902[1].Harita ogé Davies ngaganti warna tim jeung kapilih warna beureum jeung bodas salaku warna tim Manchester United[1].
Ernest Mangnall dipilih jadi girang serat klub ngaganti James West anu ngundurkeun diri ping 28 September 1902[1]. Mangnall usaha jang ngaronjatkeun tim ka divisi hiji harita ngan gagal dina usaha mimiti, jeung ngan peringkat kalima Liga Divisi Dua[1]. Mangnall pin mutuskeun jang nambahan sababaraha pamaén ka kleub kawas Harry Moger, Dick Duckworth, John Picken,jeung Charlie Roberts anu harita nyieun parobahan anu signifikan[1].
Daptar eusi
Préstasi-préstasi[édit | sunting sumber]
Préstasi juara anu kungsi di cangking ku MU nya éta: Jawara Liga : 1908, 1911, 1952, 1956, 1957, 1965, 1967, 1993, 1994, 1996, 1997, 1999, 2000, 2001, 2003, 2007, 2008, 2009, 2011
Jawara Piala FA : 1909, 1949, 1963,1977, 1983, 1985, 1990, 1994, 1996, 1999, 2004
Jawara Piala Liga : 1992, 2006
Jawara Liga Champions : 1968, 1999, 2008
Jawara Piala Winners : 1991
Jawara Piala Dunia Klub : 1999, 2008
Jawara Piala Super : 1991
Daftar Pamaén MU 2010/2011[édit | sunting sumber]
Kiper[édit | sunting sumber]
Bék[édit | sunting sumber]
- 2 Gary Neville (captain)[2]
- 3 Patrice Evra[2]
- 5 Rio Ferdinand[2]
- 6 Wes Brown[2]
- 12 Chris Smalling[2]
- 15 Nemanja Vidic[2]
- 20 Fábio[2]
- 21 Rafael[2]
- 22 John O’Shea[2]
- 23 Jonny Evans[2]
- 30 Ritchie De Laet[2]
- 44 Joe Dudgeon[2]
- 45 Oliver Gill[2]
Gelandang[édit | sunting sumber]
- 4 Owen Hargreaves[2]
- 8 Anderson[2]
- 11 Ryan Giggs (vice-captain)[2]
- 13 Park Ji-Sung[2]
- 16 Michael Carrick[2]
- 17 Nani[2]
- 18 Paul Scholes[2]
- 24 Darren Fletcher[2]
- 25 Antonio Valencia[2]
- 28 Darron Gibson[2]
- 31 Corry Evans[2]
- 42 Magnus Eikrem[2]
Penyerang[édit | sunting sumber]
- 7 Michael Owen[2]
- 9 Dimitar Berbatov[2]
- 10 Wayne Rooney[2]
- 14 Javier Hernández[2]
- 26 Gabriel Obertan[2]
- 27 Federico Macheda[2]
- 33 Bebé[2]


text:
Acép Zamzam Noor
Acép Zamzam Noor nyaéta salasaurang panyajak dina basa Indonésia jeung Sunda. lahir di Tasikmalaya, 28 Februari 1960. Sajaba ti éta, kagiatan sapopoéna ngalukis. Putra inohong Nahdatul Ulama Moh. Ilyas Ruhiat. Digedékeun di lingkungan Pasantrén Cipasung Tasikmalaya. Tapi satamatna ti SMA, Acép neruskeun nyuprih élmu ka Fakultas Seni rupa jeung Desain ITB(1980-1987), satuluyna meunang béasiswa ti pamaréntah Italia pikeun ngajeroan seni rupa di Universita Italiana Per Stranieri (1992-1993).
Karya-karya Sastra-na winangun sajak sumebar di sababraha kalawarta, saperti Manglé, Horizon, Panji Masyarakat, jsté. Sajak-sajakna dina basa Indonésia diantarana geus dibukukeun dina “Tamparlah Mukaku” (1982), “Aku Kini Do’a” (1984), jeung “Kasidah Sunyi” (1989). Taun 1991 jadi Pinunjul 1 hadiah sajak ti LBSS jeung taun 1993 jadi pinunjul II LBSS. Sajak-sajak basa Sunda-na dibukukeun dina Dayeuh Matapoé (1993).
Rujukan[édit | sunting sumber]
- Rosidi, Ajip.dkk. 2000. Ensiklopedi Sunda: Alam, Manusia, Budaya (Termasuk Budaya Cirebon dan Betawi), Jakarta: Pustaka Jaya.


text:
Judul : CIUNG WANARA KAGODA
Tema : Urang ulah gampang kagoda ku
gurilapna budaya asing anu can karuhan bisa saluyu jeung budaya urang sorangan.
Sapitna ( Sinopsis )
Kocapkeun di hiji
lembur, jalma – jalma ngarasa honcewang sabab aya jalma asing ngaliwat. Kokolot
kampong di eta lembur riweeuh cakah – cikih ngabejaan sakabeh warga sangkan
salawasna caringcing, sabab saha anu nyaho cenah eta jalma teh mata – mata ti
nagara deungeun anu boga niat rek ngacowkeun.
Masih keneh di eta
lembur, Nini jeung aki balangantrang keur bingung lantaran Ciun Wanara anakna
can balik keneh bae. Atuh barang ngadenge beja aya jalma asing kadinya, Aki
jeung Nini Balangantrang beuki tambah bingung pacampur sieun. Sieun Ciung
Wanara, anakna nu ngan hiji-hijina the diculik atawa dirogahala ku eta jalma
asing tea.
Kalawan teu
disangka-sangka torojol Ciung Wanara datang dibarengan ku jalma asing anu taya
lian ti Batman. Puguh bae pikeun Nini jeung Aki Balangantrang mah asa tambah
reuwas. Tapi ari Ciung Wanara teu katara sieun atawa inggis ku eta jalma teh,
malahan mah bangun anu layeut pisan. Ciung Wanara balaka ka nu jadi kolotna,
yen manehna ngarasa atoh pisan bisa panggih jeung Batman, hiji tokoh idola
barudak ngalalana ka mancanagara bari
jeung susuganan manehna bisa jadi kakoncara sarta jadi tokoh idola barudak
kawas Batman.
Kahayang Ciung
Wanara kitu teh teu disaluyuan ku Kolot Kampung, Nini jeung Aki Balangantrang.
Ciung Wanara pada mapagahan, yen lamun manehna lunta ti eta lembur, meureun
saha anu bakal ngurus hayam kameumeutna. Ahirna Ciung Wanara sadar kana naon
rupa laku lampah anu salah, rumasa geus kagoda ku gurilapna kahirupan tokoh
asing anu kakoncara, sarta boga niat hayang milu ngalalana ka mancanagara bari jeung susuganan bisa
kakoncara kawas Batman.
Cag ah!


text:
7.12.12
Contoh Soal UKK Bahasa Sunda SD Kelas 4
Dinas Pendidikan
SD Negeri Derwati
Jl. Derwati No. 40 Kec. Rancasari
MATA PELAJARAN :Bahasa Sunda
KELAS : IV
NAMA :
Nilai :
Baca wacana dihandap ieu!
Buah Tina Tawekal
Tina Pustaka Basa
4 kaca 100-101
I. Jawab pananya-pananya di handap!
1. Saha ngaran budak nu ngomong jeung bapana teh?
2. Dikumaha suku Banu ku Bapana?
3. Bapana Banu leuwih reueus lamun anakna siga saha?
4. Ku saha akhirna biaya Tita di bayarna ?
5. Naon di sebutna nu boga hate goreng ?
II. Berilah tanda silang (X) pada huruf a, b, c dan d pada jawaban yang paling benar!
1. Buku pikeun di ajar boh di sakola atawa di imah ngaranna buku ….
a. bacaan c. carita
b. gambar d. pangajaran
2. Beja atawa katerangan disebut oge ….
a. lelepon c. informasi
b. internet d. komputer
3. Nu mingpin hiji sakola nyaeta ….
a. Guru c. guru kelas
b. Dosen d. kepala sakola
4. Andi nuju … kaligrafi
a. Gambar c. ngagambarkeun
b. Digambar d. ngagambar
5. Saha … ibu teh ?
a. Jeneng c. jenengan
b. Dijenengkeun d. jenenganan
6. Nu disebut Dosen mah ngajarna teh di ….
a. Paguron luhur c. SD
b. SMP d. TK
7. Nu wajib diajar ku pamarentah urang nyaeta ….
a. Mahasiswa c. sakabeh murid
b. Murid TK tepika SD d. murid SD tepika SMP
8. “Upami bade … buku mah ka Yani we atuh!
a. Tambut c. nambut
b. Nambutan d. nambutkeun
9. Buku bahasa sunda keagungan Arif tadi … di rorompok.
a. Ngantun c. kakantun
b. kantun d. dikantunkeun
10. Namung saleresna mah barudak teh henteu barodo da ….
a. Ameng c. arameng
b. Ameng-amengan d. amengan
11. Ari bumina Bu Mirah nu … mana?
a. Belah c. palih
b. Malik d. nyangirah
12. Jeng, upami solat teh atuh kdah … prak prakanana.
a. Leres c. kaleresan
b. Leres-leres d. leresan
13. Bi Munah ngagaleuh … dua leter, kanggo ngeusian kompor.
a. Minyak tanah c. cai
b. Gas d. minyak kalapa
14. Mamah nuju … bungbuahan sareng sayuran ka pasar Sayati.
a. Meuli c. barang beuli
b. Meser d. ngagaleuh
15. Ka jalmi nu ageung bohong mah moal aya deui nu ….
a. Percaya c. mercanten
b. Percanten d. percanteneun
III. Eusian titik-titik ieu d ihandap
1. Panyakit maag, akibat tina telat ….
2. Sangkan budak teu kaserang polio kudu ….
3. Akibat tina kurang sare jeung kurang barang dahar awak teh karasa bakal ….
4. Kumargi seueur tatangkalan hawa di bumi Aki teh janten ….
5. Rantang dijieun tina kaleng atawa aluminium paranti ….
6. Tetenong dijieun tina anyaman awi paranti ….
7. Mang Udin ngabogaan japati sa jodo, anak japati ngaranna ….
8. Pa Dadan ngabogaan hayam, anak hayam ngaranna ….
9. Dihareupeun imah Bi Nani aya kembang jambu aer, kembang jambu aer ngaranna ….
10. Mang Mirta tukang nyieun parabot atawa perhiasan tina emas atawa perak ngaranna ….
IV. Uraikeun pananya-pananya di handap ieu!
1. Mang Ujang ngalenggut dina korsi, hartina ngalenggut nyaeta ….
2. The Nina meni melong wae, melong hartina nyaeta ….
3. Dihareupeun imah Mang Juju keur garuneman catur, guneman catur hartina nyaeta ….
4. Bi Mamah sarena mani tibra bari garo maling, garo maling hartina nyaeta ….
5. Mang Saman parena mani loba diasupkeun kana leuit, leuit hartina nyaeta ….


text:
Gariswanci sajarah Islam abad ka-9
Ti Wikipédia, énsiklopédia bébas
Gariswanci sajarah Islam abad ka-9 (801 - 900) (184 SH - 288 H)[édit | sunting sumber]
- 803: Runtuhna Barmakids. Éksekusi Jafar Barmki.
- 805: Ngalawan Byzantines. Nalukkeun pulo Rhodes jeung Siprus.
- 809: Pupusna Harun ar-Rasyid, digentos ku al-Amin.
- 810: Muhammad at-Taqi, Imam ka-9 Siah lahir.
- 811: Perang Rayy di Pérsia.
- 814: Perang sipil antara Amin jeung al-Ma'mun. Amin tiwas sarta Ma'mun janten khalifah.
- 815: Baruntakna Siah ku Ibn Tuba Tabs.
- 816: Baruntakna Siah di Mekah; Harsama ngeureunkeun pemberontakan. Di Spanyol Umayyah nyomot pulo Corsica.
- 817: Harsama tiwas.
- 818: Ali ar Rida diracun di Mashhad. Muhammad at Taqi janten Imam. Umayyah di Spanyol meunangkeun pulo Ibiza, Majorca, jeung Sardinia.
- 820: Tahir ibn Husayn ngadegkeun pamaréntahan Tahiriyah di Khurasan.
- 822: Pupusna al-Hakam I di Spanyol; ngangkat Abd-ar-rahman II.
- 823: Pupusna Tahir di Khurasan. Diangkat sarta léngsérna Talha. Diangkatna Abdullah bin Tahir.
- 827: Ali al Hadi, Imamka-10 Siah lahir. Ma'mun ngumumkeun kayakinan Mu'tazili minangka ageman nagara.
- 833: Pupusna Ma'mun. Diangkatna al-Mutasim.
- 835: Muhammad at Taqi diracun. Ali al Hadi janten Imam.
- 836: Mutasim ngalihkeun puseur nagara ka Samarra.
- 837: Pemberontakan Jats.
- 838: Pemberontakan Babak di Azarbaijan diteken.
- 839: Pemberontakan Maziar di Tabaristan. Muslim nalukkeun Itali Kidul. Ngarebut kota Messina di Sisilia.
- 842: Pupusna Mutasim, diangkatna al-Wathiq.
- 843: Pemberontakan Arab.
- 846: Hasan al Askari, Imam ka-11 Siah lahir.
- 847: Pupusna Wathiq, diangkatna al-Mutawakkil.
- 850: Mutawakkil mulihkeun kaortodokan.
- 849: Pupusna pamaréntah Tahiriyah Abdullah bin Tahir; diangkatna Tahir II.
- 852: Pupusna Abd-ar-rahman II ti Spanyol; diangkatna Muhammad I.
- 856: Umar bin Abdul Aziz ngadegkeun pamaréntahan Habbariyah di Sind.
- 858: Mutawakkil ngadegkeun kota Jafariyah.
- 860: Ahmad ngadegkeun pamaréntahan Samaniyah di Transoxiana.
- 861: Dipaténina khalifah Abbasiyah Mutawakkil; diangkatna al-Muntasir.
- 862: Muntasir diracun pati; diangkatna al-Musta'in.
- 864: Nagara Zaidi diadegkeun di Tabaristan ku Hasan bin Zaid.
- 866: Musta'in angkat ti Samarra, léngsér tur digentos ku al-Mu'tazz.
- 867: Ya'qub bin Laith as-Saffar ngadegkeun pamaréntahan Saffariyah di Sistan.
- 868: Ali al Hadi diracun. Hasan al Askari janten Imam. Muhammad al Mahdi, Imam terahir Siah lahir. Ahmad bin Tulun ngadegkeun pamaréntahan Tuluniyah di Mesir.
- 869: Khalifah Abbasiyah Mu'tazz diléngsérkeun, pupusna sarta diangkatna al-Muhtadi.
- 870: Pemberontakan Turki ngalawan Muhtadi, pupusna sarta diangkatna al-Mu'tamid.
- 873: Pamaréntahan Tahiriyah pareum.
- 874: Hasan al Askari diracun. Muhammad al Mahdi janten Imam. Lajeng anjeunna disumputkeun, numutkeun kapercayaan Siah. Nepi ka taun 939 mung 4 jalmi nu tiasa komunikasi sareng anjeunna. Pemberontakan Zanj di Irak Kidul. Pupun pamaréntah Samaniyah Ahmad, diangkatna Nasr I.
- 877: Pupusna Ya'qub bin Laith as-Saffar di Sistan, diangkatna Amr bin Layth.
- 885: Pupusna Ahmad bin Tulun di Mesir, diangkatna Khamar-wiyiah.
- 886: Pupusna Muhammad I pamingpin Umayyah di Spanyol, diangkatna al-Mundhir. Pupusna Abdullah bin Umar pamingpin Habbari di Sind.
- 888: Pupusna Mundhir pamingpin Umayyah di Spanyol, diangkatna Abdallah ibn Muhammad.
- 891: Nagara Qarmatian diadegkeun di Bahrain.
- 892: Khalifah Abbasiyah Mu'tamid pupus. al-Mu'tadid janten khalifah. Pupusna pamingpin Samaniyah Nasr, diangkatna Ismail I.
- 894: Rustamiyah janten pangikut Spanyol.
- 896: Pupusna pamingpin Tuluniyah Khamarwiyiah; diangkatna Abul Asakir Jaish.
- 897: Tiwasna Abul Asakir Jaish; diangkatna Abu Musa Harun.
- 898: Qarmatians nyerang Basrah.